hotchpotch/miracl-hf-unified huggingface dataset:
บอมเบอร์แมนออนไลน์เจแปน
บอมเบอร์แมนออนไลน์เจแปน (; ) เป็นภาคต่อของออนไลน์บอมเบอร์แมน โดยใช้ซอฟต์แวร์บริการออนไลน์ ช็อคเวฟเอนเตอร์เทนเมนท์, อิงค์ 55 ช็อค! ซึ่งเกมนี้ได้เปิดตัวในเครื่องพีซีที่ประเทศญี่ปุ่นเท่านั้น
ผู้เล่นจะได้รับค่าประสบการณ์ในระหว่างการต่อสู้ ผู้เล่นแต่ละคนจะมีแถบบอมบ์วาซา เมื่อแถบเต็มจะสามารถเติมเกจบอมบ์วาซาได้ และเมื่อเกจนี้เต็ม ผู้เล่นจะสามารถใช้เทคนิคการระเบิดได้ และไอเท็มที่เก็บสะสมไว้ในแต่ละเส้นทางจะสามารถเซฟเก็บไว้ใช้ในภายหลังได้
วันที่ 26 ธันวาคม ค.ศ. 2008 การให้บริการชำระเงินได้ถูกขัดจังหวะชั่วคราว ในวันที่ 31 มกราคม ค.ศ. 2009 ช็อคเวฟเอนเตอร์เทนเมนท์ได้ยกเลิกการให้บริการออนไลน์ ซึ่งได้ส่งผลกระทบต่อบอมเบอร์แมนออนไลน์เจแปน เป็นผลให้ผู้ใช้บริการที่ชำระเงินต่างได้รับเงินคืน
ในวันที่ 27 พฤษภาคม ค.ศ. 2009 เว็บไซต์ทางการของฮัดสันซอฟท์ได้ประกาศว่าการให้บริการจะสิ้นสุดลงในวันที่ 3 มิถุนายน ค.ศ. 2009 และในวันดังกล่าว การให้บริการบอมเบอร์แมนออนไลน์เจแปนก็ได้สิ้นสุดลง
ในส่วนของการเปิดให้บริการ ระหว่างวันที่ 10 กันยายน ค.ศ. 2008 และ 14 ตุลาคม ค.ศ. 2008 ผู้เล่นจะได้รับอาวุธ ค้อนปิปโปคอน, ไลท์นิงเบลด, เดกะเดกะมิลค์บอมบ์ โดยการสร้างข้อมูลบันทึก
แยกเจริญนคร
แยกเจริญนคร เป็นทางแยกบริเวณจุดบรรจบระหว่างถนนเจริญนครกับถนนเจริญรัถ ในพื้นที่คลองสาน เขตคลองสาน กรุงเทพมหานคร ใกล้กับถนนลาดหญ้าและโรงพยาบาลตากสิน
เป็นจุดบรรจบของถนนเจริญนคร ขนาด 6 ช่องจราจร (มีเกาะกลางบางช่วง) ในแนวทิศเหนือ, ถนนเจริญรัถ ขนาด 2-4 ช่องจราจร (มีเกาะกลางบางช่วง) ด้านทิศตะวันออก นอกจากนี้ยังมีซอยแยกไปท่าน้ำคลองสาน จึงอาจถือว่าทางแยกเจริญนครเป็นสี่แยก แต่ทางการไม่ถือว่าซอยดังกล่าวเป็นส่วนหนึ่งของทางแยกนี้ เนื่องจากทางแยกนี้มีสัญญาณไฟจราจรหลักเพียง 3 ด้าน
ยามาอูจิ โทโยชิเงะ
ยามาอูจิ โทโยชิเงะ (; 26 กรกฎาคม 1827-27 พฤศจิกายน 1872) หรือ ยามาอูจิ โยโด () เป็นไดเมียวคนที่ 15 แห่งแคว้นโทซะ สืบเชื้อสายจากยามาอูจิ คาซูโตโยะ ไดเมียวคนแรกแห่งแคว้นโทซะ โยโดผู้นี้เป็นผู้เขียนฎีกาให้โชกุนโยชิโนบุถวายพระราชอำนาจคืนแด่พระจักรพรรดิจนสำเร็จในเวลาต่อมา โยโดถึงแก่กรรมเมื่อ ค.ศ. 1872 ขณะอายุได้ 45 ปี
เสาร์ ๕ ตอน ทับทิมสยาม
เสาร์ ๕ ตอน ทับทิมสยาม เป็นละครโทรทัศน์ไทยที่ออกอากาศในปี พ.ศ. 2554 โดยเป็นภาคต่อจากละครเรื่อง เสาร์ ๕ ที่ออกอากาศเมื่อปี พ.ศ. 2552 โดยเนื้อเรื่องในภาคนี้จะเล่าถึงกลุ่ม เสาร์ ๕ และคนรักที่ต้องออกตามหาและรวบรวมทับทิมสยามเพื่อให้รอดพ้นจากนักวิทยาศาสตร์ผู้ชั่วร้าย 2 คนคือ ดร.ฟอร์ด และ ดร.วิทยา พร้อมลูกสมุน
เพลงชาติชิลี
เพลงชาติชิลี () เรียกอีกอย่างหนึ่งว่า Canción Nacional (เพลงชาติ) เพลงนี้มีประวัติสองเนื้อร้องและสองทำนอง มีพัฒนาการเพลงชาติรวม 3 ฉบับ ภายใต้บริบท และ ประวัติทางการเมืองที่มีความผันผวน ประพันธ์บทร้องโดย รามอน คาร์นิเซีย ประพันธ์คำร้องโดย อูเซบิโล ลิลโล เนื้อร้องจำนวนหกบทและส่วนร้องรับ
เพลงชีลี มีจุดเริ่มต้นในปี ค.ศ. 1819, รัฐบาลได้มีการจัดประชุมในการประพันธ์เนื้อร้อง และ ทำนองอย่างไม่เป็นทางการ เมื่อวันที่ 19 กรกฎาคม ในปีเดียวกัน.
"เพลงประจำชาติ" ประพันธ์บทร้องโดย เบร์นาโด เด เบรา อี ปินตาโด และ เรียบเรียงทำนองโดย มานูเอล โรเบลส กูติเอร์เรซ ประกาศใช้อย่างเป็นทางการเมื่อ 20 สิงหาคม ค.ศ. 1820 ณ โรงละครโดมิงโก อาร์เตียกา โดยได้ขับร้องในระหว่างงานเทศกาลหนึ่งในเดือนกันยายน ค.ศ. 1819.
ในช่วงก่อนเริ่มงานเทศกาล ทุกคนที่อยู่ภายในงานได้ยืนตรงร้องเพลงดังกล่าว. เบร์นาโด โอคีกินส์ และ ฟรีย์รี ฟังเพลงดังกล่าวด้วยความเคารพ และ เป็นเพลงแห่งชัยชนะของชาติ. ทำนองเพลงที่ขับร้องในโรงละครมีจังหวะที่ช้า, จนถึงบทร้องที่กล่าวถึงการสถาปนาประเทศ.
ด็อกเตอร์ เบร์นาโด, เป็นผู้เรื่องราวทางประวัติศาสตร์ในช่วงการประกาศเอกราช จึงได้ประพันธ์เนื้อร้อง ให้สอดคล้องกับทำนองเพลงที่โรเบลสได้เรียบเรียงเสียง เพลงประจำชาติได้มาจนถึง ค.ศ. 1828 โดยได้มีการแก้ไขเนื้อที่ใช้มาจนถึงปัจจุบัน.
บทร้องฉบับราชการ ที่บัญญัติไว้ในรัฐธรรมนูญ (ร้องเฉพาะบทที่ 5 และ บทประสานเสียง [ข้อบังคับที่ 260]) โดยแปลเป็นภาษาต่างๆ สำหรับชนพื้นเมืองอินเดียน (อัยมารา, กุนซา, มาปูดุนกุน และ ราปานุย)
จัน
จัน, จันอิน, จันโอ, จันขาว หรือ จันลูกหอม () เป็นพืชวงศ์เดียวกับมะพลับและมะเกลือ เป็นพืชท้องถิ่นของประเทศไทย เปลือกต้นสีน้ำตาลอมดำ ใบเดี่ยว ดอกขนาดเล็ก สีขาวหรือเหลือง ผลกลมเมื่อสุก สีเหลืองรสหวาน ผลมีสองแบบคือ ผลที่มีรอยบุ๋มตรงกลาง เมล็ดลีบหรือไม่มีเมล็ด เรียกลูกจันอิน ส่วนผลที่ไม่มีรอยบุ๋ม มีเมล็ด 2-3 เมล็ดเรียกลูกจันโอ ผลมีกลิ่นหอมและมีรสฝาด ต้องคลึงผลให้ช้ำ รสฝาดจึงจะหายไปนิยมกินเป็นผลไม้สด และนิยมปลูกในวัด
ผลสุกรับประทานได้ หรือนำไปแปรรูปเป็นของหวาน ผลช่วยแก้อาการนอนไม่หลับ กระสับกระส่าย เนื้อไม้มีรสขมปนหวาน เป็นยาบำรุงประสาท แก้ร้อนใน แก้ไข้ ขับพยาธิ แก่นใช้ต้มรวมกับสมุนไพรอื่น ใช้เป็นยาแก้ไข้ ผลดิบทางภาคอีสานนำไปตำส้มตำ โดยสับทั้งเปลือก ใช้แทนมะละกอ ปรุงรสเปรี้ยวด้วยมะยมและมะเฟือง
เป็นต้นไม้ใหญ่ ผลมีกลิ่นหอมเฉพาะตัว ยืนต้นเก่าแก่อยู่คู่กับวังท่าพระมาช้านาน และยังมีต้นเก่าแก่อีกต้นที่พระตำหนักทับขวัญ พระราชวังสนามจันทร์ มหาวิทยาลัยจึงกำหนดให้ต้นจันเป็นต้นไม้ประจำมหาวิทยาลัย เป็นที่มาของเพลงกลิ่นจัน ปัจจุบันมีการปลูกต้นจันที่วิทยาเขตสารสนเทศเพชรบุรีเพิ่มขึ้นด้วยมหาวิทยาลัยศิลปากร
วุฒิชัย สงวนวงศ์ชัย
นายวุฒิชัย สงวนวงศ์ชัย อดีตรัฐมนตรีช่วยว่าการกระทรวงอุตสาหกรรม ในรัฐบาลของนายชวน หลีกภัย อดีตสมาชิกสภาผู้แทนราษฎร จังหวัดชัยภูมิ สังกัดพรรคไทยรักไทย และเป็นหนึ่งในกรรมการบริหารที่ถูกตัดสิทธิ์ทางการเมือง (บ้านเลขที่ 111)
วุฒิชัย สงวนวงศ์ชัย เกิดเมื่อวันที่ 13 มีนาคม พ.ศ. 2501 ที่อำเภอบำเหน็จณรงค์ จังหวัดชัยภูมิ เป็นบุตรของนายเลี่ยงฮุย กับนางเง็กงอ สงวนวงศ์ชัย สำเร็จการศึกษาด้านบริหารธุรกิจ จากมหาวิทยาลัยอัสสัมชัญ
ด้านชีวิตส่วนตัว สมรสกับนางอินทิรา สงวนวงศ์ชัย และมีพี่ชายคือ นายพุฒิพงศ์ สงวนวงศ์ชัย เป็นอดีต ส.ว.ชัยภูมิ และอดีต ส.ส.พรรคประชาธิปัตย์
วุฒิชัย สงวนวงศ์ชัย ได้รับเลือกตั้งเป็นสมาชิกสภาผู้แทนราษฎร จังหวัดชัยภูมิ ในสังกัดพรรคชาติพัฒนา ต่อมาได้ย้ายมาสังกัดพรรคไทยรักไทย ภายหลังจากการยุบรวมพรรค และได้ถูกตัดสิทธิ์ทางการเมืองเป็นเวลา 5 ปี ในปี พ.ศ. 2550 หลังจากนั้นเขาได้มีส่วนสนับสนุนให้พี่ชาย ลงสมัครรับเลือกตั้งในสังกัดพรรคประชาธิปัตย์
วุฒิชัย สงวนวงศ์ชัย เคยได้รับแต่งตั้งเป็นรัฐมนตรีช่วยว่าการกระทรวงอุตสาหกรรม หลังจากการลาออกของนายปรีชา เลาหพงศ์ชนะ ในรัฐบาลของนายชวน หลีกภัย ซึ่งมีนายสุวัจน์ ลิปตพัลลภ เป็นรัฐมนตรีว่าการฯ
โสภณ ศักดาพิศิษฏ์
โสภณ ศักดาพิศิษฏ์ (ชื่อเล่น:จิม)เป็นผู้กำกับที่อยู่ในสังกัดค่ายหนัง จีดีเอช ห้าห้าเก้า
รัตนา จงสุทธานามณี
นางรัตนา จงสุทธานามณี อดีตนายกองค์การบริหารส่วนจังหวัดเชียงราย อดีตรองโฆษกประจำสำนักนายกรัฐมนตรี ในรัฐบาลของนายชวน หลีกภัย อดีตสมาชิกสภาผู้แทนราษฎร จังหวัดเชียงราย
รัตนา จงสุทธานามณี เกิดเมื่อวันที่ 30 มกราคม พ.ศ. 2507 ที่จังหวัดเชียงราย สำเร็จการศึกษาชั้นมัธยมจากโรงเรียนดำรงราษฎร์สงเคราะห์ จังหวัดเชียงราย ระดับปริญญาตรีคณะบริหารธุรกิจ จากมหาวิทยาลัยหอการค้าไทย และปริญญาโท สาขารัฐศาสตร์ (การเมืองการปกครอง) จากมหาวิทยาลัยเชียงใหม่ ปี พ.ศ. 2538
รัตนา จงสุทธนามณี เริ่มทำงานในตำแหน่งเทศมนตรีฝ่ายการศึกษา เทศบาลเมืองเชียงราย หลังจากนั้นจึงได้รับเลือกตั้งเป็นสมาชิกสภาผู้แทนราษฎร จังหวัดเชียงราย ในการเลือกตั้ง พ.ศ. 2538 ในสังกัดพรรคชาติพัฒนา เป็นสมัยแรก และได้รับเลือกตั้งอีกในสมัยต่อมา หลังจากนั้นได้หันมาทำงานการเมืองท้องถิ่นในนามอิสระ โดยได้รับเลือกตั้งเป็นนายกองค์การบริหารส่วนจังหวัดเชียงรายสองสมัย ในปี พ.ศ. 2547 ชนะนางสลักจฤฎดิ์ (ชื่อเดิม สลักจิต) ติยะไพรัช ภรรยานายยงยุทธ ติยะไพรัช และได้รับการเลือกตั้งอีกครั้งในปี พ.ศ. 2551
ในการเลือกตั้งนายกองค์การบริหารส่วนจังหวัดเชียงรายปี พ.ศ. 2555 รัตนาได้ลงสมัครรับเลือกตั้งอีกครั้งโดยแข่งกับนางสลักจฤฎดิ์ ติยะไพรัช โดยนางสลักจฤฎดิ์ได้รับเลือกตั้ง อย่างไรก็ตามนางสลักจฤฎดิ์ได้กระทำความผิดตามกฎหมาย เมื่อวันที่ 12 มีนาคม 2557 ศาลฎีกาจึงได้พิพากษาจำคุกและเพิกถอนสิทธิทางการเมือง นางสลักจฤฎดิ์ ติยะไพรัช ในข้อหาแจ้งความอันเป็นเท็จต่อเจ้าพนักงาน ตามมาตรา 137 ประมวลกฎหมายอาญา และกระทำการอันเป็นเท็จตาม พรบ.เลือกตั้งสภาท้องถิ่นหรือบริหารท้องถิ่น พ.ศ. 2545 ตามมาตรา 114
ในขณะดำรงตำแหน่งสมาชิกสภาผู้แทนราษฎรได้เป็นผู้ร่วมก่อตั้งโรงเรียนเทศบาล 6 นครเชียงราย (สลากกินแบ่งรัฐบาล) และเมื่อดำรงตำแหน่งนายกองค์การบริหารส่วนจังหวัดเชียงราย ได้จัดตั้ง "โรงเรียนองค์การบริหารส่วนจังหวัดเชียงราย" เป็นโรงเรียนในสังกัดขององค์การบริหารส่วนจังหวัดเป็นแห่งแรกของประเทศไทย โดยใช้โมเดลการเรียนการสอนที่เน้นกระบวนการคิดอย่างเป็นระบบหรือโรงเรียนแห่งการคิด(Thinking School) เปิดคู่กับหลักสูตรกีฬา จัดตั้งศูนย์การเรียนรู้ อบจ.เชียงราย (Discovery Center) และศูนย์วัฒนธรรมนิทัศน์และพิพิธภัณฑ์เมืองเชียงราย 750 ปี
นอกเหนือจากนั้นเป็นผู้ริเริ่มจัดงานเชียงรายดอกไม้งาม โดยนำดอกไม้จากเกษตรกรจังหวัดเพื่อส่งเสริมให้สามารถปลูกพืชและดอกไม้เมืองหนาวที่มีมูลค่าสูง และได้จัดตั้งสวนไม่งามริมน้ำกก อันเป็นสถานที่จัดงานเรื่อยมา
ATM เออรัก เออเร่อ
ATM เออรัก เออเร่อ เป็นภาพยนตร์ไทยแนวโรแมนติก - คอมเมดี้เข้าฉายในโรงภาพยนตร์วันที่ 19 มกราคม พ.ศ. 2555 กำกับโดย เมษ ธราธร
ATM เออรัก เออเร่อ ถือว่าประสบความสำเร็จอย่างมาก ทำรายได้รวม 152.5 ล้านบาท เป็นอันดับ 7 ของภาพยนตร์ไทยที่ทำรายได้ตลอดกาล จากเวลาเข้าฉาย 4 สัปดาห์ 4 วัน และยังเคยเป็นภาพยนตร์ที่ทำรายได้มากที่สุดของจีทีเอชมาประมาณ 1 ปี จนกระทั่ง พี่มากพระโขนง (2556) ทำรายได้แซงเป็นอันดับหนึ่งในวันที่ 3 เมษายน 2556
ในเดือนธันวาคม พ.ศ. 2556 มีละครซีรีส์ที่ดำเนินเนื้อเรื่องต่อจากภาพยนตร์เรื่องนี้ในชื่อเรื่อง ATM 2 คู่เวอร์ เออเร่อ เออรัก ออกอากาศในช่อง จีทีเอชออนแอร์
จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดมุกดาหาร พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 2 เขตเลือกตั้ง โดยแต่ละเขตเลือกตั้ง จะมีสมาชิกสภาผู้แทนราษฎรได้เขตละ 2 คน
สมาชิกสภาผู้แทนราษฎรจังหวัดมุกดาหาร
จังหวัดมุกดาหาร มีเขตเลือกตั้งสมาชิกสภาผู้แทนราษฎร 2 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นมุกดาหารยังเป็นเพียงอำเภอหนึ่งของจังหวัดนครพนม
ปี พ.ศ. 2525 มุกดาหารยกฐานะขึ้นเป็นจังหวัด และได้มีการเลือกตั้งสมาชิกสภาผู้แทนราษฎรของจังหวัดเป็นครั้งแรก (ในการเลือกตั้ง พ.ศ. 2526) โดยมีสมาชิกสภาผู้แทนราษฎรชุดแรก คือ นายเฉลิมยศ แสนวิเศษ และ นายปอ ปริปุญโญ
แบนชี (ตัวละคร)
ฌอน แคสซิดี () เป็นตัวละครหนึ่งจากเอ็กซ์เมนชื่อจริงของเขาคือ ฌอน แคสซิดี คำว่าแบนชีอาจจะแปลว่าปีศาจที่มีเสียงร้องอันโหยหวน อาจจะเปรียบเทียบได้กับเขาเหมือนกัน
ฌอนเก็บความลับที่เขาเป็นมนุษย์กลายพันธุ์มาตลอด เขาเติบโตมาในตระกูลผู้ดี เขาเป็นผู้ครองปราสาทในไอร์แลนด์ จบการศึกษาจากวิทยาลัยทรินีตี้ในดับลิน ปริญญาตรีด้านวิทยาศาสตร์
เขาสมัครเข้าเป็น Interpol เขาสมรสกับภรรยาของเขา ซึ่งเขาเอาชนะใจเธอจากการแข่งขันกับลูกพี่ลูกน้องของเขา ทอม แคสซิดี ฌอนได้เลื่อนเป็นนักสืบ ระหว่างที่ถูกมอบหมายให้ไปทำภารกิจ ภรรยาและลูกในครรภ์เขาเดินทางกลับไปยังไอร์แลนด์ และประสบเหตุการลอบวางระเบิด ภรรยาของเขาเสียชีวิต แต่ทอมได้ช่วยชีวิตลูกสาวของเขาออกมาได้ และเลี้ยงดูจนเติบใหญ่ โดยที่ฌอนไม่ทราบถึงการที่ภรรยาของเขาตั้งครรภ์ ชอว์นกลับมาจากภารกิจและทราบเรื่องการเสียชีวิตของภรรยา เค้าเสียใจมากและไม่สามารถทนเห็นสิ่งแวดล้อมที่คอยเตือนเขาถึงภรรยาที่เสียไป
เขาจึงลาออกจาก Interpol และเดินทางมายังนิวยอร์ก แต่ในที่สุดเขาก็ตกสู่ด้านมืด เขาเริ่มก่ออาชญากรรม แต่โดยชาร์ลส์ เซเวียร์ช่วยให้เขาได้สติ และดึงเขาเข้ามาร่วมทีมเอ็กซ์เมน
สมชาย สหชัยรุ่งเรือง
นายสมชาย สหชัยรุ่งเรือง อดีตรองโฆษกประจำสำนักนายกรัฐมนตรี ในรัฐบาลของนายชวน หลีกภัย และอดีตสมาชิกสภาผู้แทนราษฎรจังหวัดชลบุรี สังกัดพรรคชาติไทย
สมชัย สหชัยรุ่งเรือง เกิดเมื่อวันที่ 20 กันยายน พ.ศ. 2494 ที่อำเภอพนัสนิคม จังหวัดชลบุรี เป็นบุตรของนายยิ่มซ้ง กับนางอรไท สหชัยรุ่งเรือง สำเร็จการศึกษา สาขาบริหารธุรกิจ จากมหาวิทยาลัยสุโขทัยธรรมาธิราช เมื่อปี พ.ศ. 2526 และระดับปริญญาโท สาขาวิชาการบริหารการศึกษา จากมหาวิทยาลัยบูรพา
สมชัย สหชัยรุ่งเรือง เคยได้รับเลือกตั้งเป็นสมาชิกสภาผู้แทนราษฎรจังหวัดชลบุรี สังกัดพรรคชาติไทย 3 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 เคยดำรงตำแหน่งรองโฆษกประจำสำนักนายกรัฐมนตรี เมื่อปี พ.ศ. 2540
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาได้ลงสมัครรับเลือกตั้งสมาชิกสภาผู้แทนราษฎรจังหวัดชลบุรี ในนามพรรคชาติไทย แต่แพ้ให้กับผู้สมัครจากพรรคประชาธิปัตย์ยกทีม
วงศ์เต่ามะเฟือง
วงศ์เต่ามะเฟือง (วงศ์: Dermochelyidae; ) เป็นวงศ์ของเต่าทะเลวงศ์หนึ่ง ที่มีขนาดใหญ่ ใช้ชื่อวงศ์ว่า Dermochelyidae
มีรูปร่างโดยรวมคือ มีลำตัวเพรียวยาว กระดองไม่มีแผ่นแข็งปกคลุมแต่มีลักษณะจำเพาะ คือ มีกระดูกรูปร่างหลายเหลี่ยมขนาดเล็กจำนวนมากกระจายอยู่ในชั้นหนังอ่อนนุ่ม กระดูกอ่อนเหล่านี้เรียงตัวเป็นแถวตามความยาวลำตัวและนูนขึ้นมาคล้ายกลีบของผลมะเฟืองอันเป็นที่มาของชื่อสามัญทั้งในภาษาไทยและภาษาอังกฤษ ซึ่งบนหลังมีจำนวน 7 แถว และด้านท้องมี 4 แถว การหุบขากรรไกรล่างเกิดการทำงานของกล้ามเนื้อที่ผ่านไปบนก้านกระดูกโพรไอติก และขากรรไกรติดกับพื้นผิวของก้านกระดูกไพรโอติกที่อยู่ในซัยโนเวียลแคปซูล กระดองท้องไม่มีกระดูกมีโสพลาสทรอนและไม่มีกระดูกพบาสทรอน กระดูกเชิงกรานเชื่อมติดกับกระดองท้องในลักษณะที่ยืดหยุ่นได้
มีขากรรไกรที่ไม่แข็งแรงไม่สามารถขบกัดสัตว์มีกระดองให้แตกได้เหมือนเต่าทะเล ในวงศ์ Cheloniidae หรือเต่าทะเลในปัจจุบัน จึงกินได้แต่เพียงสิ่งมีชีวิตที่มีร่างกายอ่อนหยุ่นอย่าง แมงกะพรุนเท่านั้น อีกทั้งเป็นเต่าที่ดำรงชีวิตอยู่ในระดับน้ำที่ลึกและเย็นกว่า จึงมีการปรับปรุงร่างกายรวมทั้งใช้ความร้อนจากร่างกายที่เกิดจากการทำงานของกล้ามเนื้อครีบใบพายเพื่อยกระดับอุณหภูมิลำตัวให้สูงกว่าอุณหภูมิของน้ำทะเล จึงมีการแพร่กระจายพันธุ์ไปได้กว้างไกลกว่าเต่าทะเลทั่วไป
จัดเป็นวงศ์ที่มีความใหญ่ จึงสามารถแบ่งออกเป็นวงศ์ย่อย ๆ ได้อีก 3 วงศ์ แต่ปัจจุบันได้สูญพันธุ์หมดแล้ว เหลือเพียงแค่ชนิดเดรียวเท่านั้น คือ เต่ามะเฟือง ("Dermochelys coriacea") ซึ่งเป็นเต่าที่มีขนาดใหญ่ที่สุดในโลกที่พบได้ในปัจจุบัน และถือเป็นเพียงชนิดเดียวเท่านั้นในสกุล "Dermochelys"
แดมบา บา
แดมบา บา () เกิดวันที่ 25 พฤษภาคม ค.ศ. 1985 เป็นนักฟุตบอลชาวเซเนกัลที่เกิดในฝรั่งเศส เล่นตำแหน่งกองหน้าตัวเป้าให้กับเซี่ยงไฮ้เสิ่นหัว ในไชน่าซุปเปอร์ลีก ประเทศจีน และทีมชาติเซเนกัล หลังจากที่เคยเล่นให้กับเวสต์แฮมยูไนเต็ด, นิวคาสเซิลยูไนเต็ด และเชลซี ในพรีเมียร์ลีก อังกฤษ และเบซิคตัสในซูเปอร์ลีกของตุรกี มาก่อน
เวลส์พรีเมียร์ลีก
เวลส์พรีเมียร์ลีก (; ) เป็นลีกฟุตบอลของเวลส์ มีทั้งสโมสรอาชีพและกึ่งอาชีพ เป็นลีกสูงสุดของเวลส์ ก่อนปี ค.ศ. 2002 เป็นที่รู้จักในชื่อ ลีกออฟเวลส์ แต่ต่อมาเปลี่ยนชื่อตามผู้สนับสนุน ปัจจุบันชื่อเต็มตามผู้สนับสนุน คือ คอร์เบตต์สปอตส์เวลส์พรีเมียร์ลีก
เวลส์พรีเมียร์ลีก ติดอันดับ 46 ของยูฟ่า จากสมาชิก 53 ลีก
รายชื่อตอนในอะนิเมะเทพมรณะ
The Region 1 DVD compilations of the "Bleach" anime are released by Viz Media. As of August 24, 2010, 31 DVD compilations have been released by Viz Media in the United States. A DVD collection box of the first season was released on June 10, 2008, a DVD collection box of the second season was released on August 19, 2008. and a DVD collection box of the third season was released on July 7, 2009. The series has been released in the UK by Manga Entertainment in half-season sets, then re-released into season sets.
USA Singles Release
USA Box Set Release
UK Release
The Region 2 DVD compilations of the "Bleach" anime are released by Aniplex and grouped by season. As of January 2012, 76 DVD compilations have been released by Aniplex in Japan.
อายาเซะ
อายาเซะ () เป็นเมืองในจังหวัดคานางาวะ ประเทศญี่ปุ่น ตั้งอยู่ตอนกลางของจังหวัดคานางาวะ ทางตะวันออกของแม่น้ำซางามิ มีขนาดพื้นที่ทั้งสิ้น 22.28 ตารางกิโลเมตร มีจำนวนประชากรทั้งสิ้น 82,738 คน
อายาเซะตั้งอยู่บนที่ราบทางตอนกลางค่อนไปทางเหนือของจังหวัดคานางาวะ ริมชายฝั่งแม่น้ำซางามิ
อิเซฮาระ
อิเซฮาระ () เป็นเมืองในจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 55.52 ตารางกิโลเมตร ในปี พ.ศ. 2553 มีจำนวนประชากรประมาณ 100,976 คน
อิเซฮาระตั้งอยู่ในบริเวณเนินเขาทางตอนกลางของจังหวัดคานางาวะ ส่วนหนึ่งของเมืองอยู่ในเขตของอุทยานแห่งชาติทันซาวาโอยามะ
เทรเวอร์ ซินแคลร์
เทรเวอร์ ลอยด์ ซินแคลร์ () เกิดเมื่อวันที่ 2 มีนาคม ค.ศ. 1973 เป็นอดีตนักฟุตบอลอาชีพชาวอังกฤษ ซินแคลร์เป็นปีกที่เล่นได้ทั้งซ้ายและขวา เขาเล่นอยู่ในพรีเมียร์ลีก และลงแข่งในฟุตบอลทีมชาติอังกฤษ 12 ครั้ง
รถโคช
รถโคช () เป็นรถยนต์ขนาดใหญ่ ประเภทรถบัส สำหรับขนส่งผู้โดยสาร กลุ่มคนที่เดินทางในระยะสั้น ๆ และระยะยาว ที่เดินทางระหว่างเมือง หรือระหว่างประเทศ แตกต่างจากรถบัสที่ออกแบบมาในระยะเดินทางที่สั้นกว่า รถโคชมักมีที่เก็บกระเป๋าแยกออกมาจากชั้นเก็บกระเป๋า และโดยมากจะเก็บสิ่งอำนวยความสะดวกสำหรับการเดินทางยาว ๆ เช่นเบาะที่นั่งสบาย ๆ หรือห้องน้ำ เป็นต้น
คำว่า โคช แต่เดิมนั้นใช้กับ รถม้า ที่ออกแบบเป็นยานพาหนะสำหรับผู้โดยสารมากกว่า 1 คน มีที่เก็บกระเป๋าของผู้โดยสาร และไปรษณียภัณฑ์ ที่มีซ่อนเก็บไว้ คำนี้ยังประยุกต์กับ ตู้โดยสารในรถไฟในศตวรรษที่ 19 และต่อมาใช้กับรถโดยสารประเภทรถบัส
นาตาชา นีซ
นาตาชา นีซ () เกิดวันที่ 28 กรกฎาคม ค.ศ. 1988 ที่ ฟองตูเน ซูร์ บัวร์ ในประเทศฝรั่งเศส เป็นนักแสดงภาพยนตร์สำหรับผู้ใหญ่ชาวอเมริกันเชื้อสายฝรั่งเศส
เธอเกิดในฟองตูเน ซูร์ บัวร์ ในประเทศฝรั่งเศส ในวันที่ 28 กรกฎาคม ค.ศ. 1988 และได้ย้ายมายังลอสแอนเจลิส รัฐแคลิฟอร์เนีย เมื่อเธออายุได้ประมาณสามปี เธอเริ่มแสดงภาพยนตร์โป๊เมื่ออายุ 18 ปีภายหลังจากจบโรงเรียนเอกชนในฮอลลีวูด รัฐแคลิฟอร์เนีย ที่ซึ่งเธอทำงานอยู่ในเบอร์เกอร์บาร์
ในเดือนมิถุนายน ค.ศ. 2009 นีซและบุคคลอื่นอีกห้าราย (รวมถึง แคลร์ เดมส์) ต่างถูกจับกุมและจำคุกในข้อหากระทำการถ่ายทำเปลือยอกในที่สาธารณะ ในเดือนพฤษภาคม ค.ศ. 2010 ในเดือนพฤษภาคม ค.ศ. 2010 เธอได้เปิดตัวเว็บไซต์อย่างเป็นทางการของเธอ
นีซได้รับการระบุว่าเป็นไบเซ็กชวล
รูวาแห่งอันตานานาริโว
รูวาแห่งอันตานานาริโว () เป็นพระราชวังหลวงและศูนย์กลางของมาดากัสการ์ และเป็นที่ประทับของพระประมุขของมาดากัสการ์ในสมัยราชวงศ์เมรีนา ช่วงคริสต์ศตวรรษที่ 17 และ 18 รวมทั้งเป็นที่ประทับของพระมหากษัตริย์แห่งราชอาณาจักรมาดากัสการ์ทุกพระองค์ ตั้งอยู่ที่ใจกลางของกรุงอันตานานาริโว ซึ่งเป็นจุดที่สูงที่สุดของอานาลามันกา (เนินเขาทั้ง 12 แห่งอีเมรีนา) กษัตริย์แห่งเมรีนา พระนามว่า สมเด็จพระเจ้าอันเดรียนจากาแห่งเมรีนา ซึ่งปกครองอาณาจักรในช่วงปีพ.ศ. 2153 ถึงพ.ศ. 2173 ได้เข้ายึดครองอานาลามันกามาจากกษัตริย์แห่งวาซิมบาในช่วงพ.ศ. 2153 ถึงพ.ศ. 2168 และทรงตัดสินพระทัยเลือกที่นี้เป็นที่ตั้งของพระราชวังหลวงแห่งแรก และพระมหากษัตริย์ทรงประทับที่พระราชวังนี้ตลอดมาจนกระทั่งระบอบกษัตริย์ถูกล้มล้างโดยจักรวรรดินิยมฝรั่งเศส ในปีพ.ศ. 2439
คาชิมะ แอนต์เลอส์
คาชิมะแอนต์เลอส์ (; ) เป็นสโมสรฟุตบอลอาชีพ จากเมืองคาชิมะ จังหวัดอิบารากิ ประเทศญี่ปุ่น เล่นอยู่ในระดับเจลีก ดิวิชัน 1
นับตั้งแต่มีการก่อตั้งเจลีกขึ้นมาในปี ค.ศ. 1993 คาชิมะแอนต์เลอส์เป็นสโมสรฟุตบอลที่ประสบความสำเร็จสูงสุดของญี่ปุ่น และยังได้รองแชมป์ ฟุตบอลสโมสรโลก หรือ ฟีฟ่าคลับเวิลด์คัพ 1 สมัยด้วย และหากไม่นับรวมผลงานในระดับทวีป ด้วยการคว้าตำแหน่งชนะเลิศเจลีกถึง 8 สมัย, เจลีกคัพ 6 สมัย, เอมเพอเรอร์คัพ 5 สมัย และจบอันดับไม่เกินอันดับที่ 5 เฉลี่ยทุกฤดูกาลสูงถึงร้อยละ 70 และเป็นสโมสรแรกที่ได้แชมป์เจลีกติดต่อกันถึง 3 ฤดูกาล รวมถึงการได้ 3 แชมป์หรือทริปเปิลแชมป์ภายในฤดูกาลเดียวกันด้วย
สัญลักษณ์ตลอดจนฉายาและตัวนำโชคของสโมสร คือ เขากวาง หรือกวางป่า อันเนื่องจากคาชิมะ (鹿島) สถานที่ตั้งสโมสร ในภาษาญี่ปุ่น แปลตรงตัวได้ว่า "เกาะกวาง"
ปีเตอร์ โอนีล
ปีเตอร์ ชาร์ลส์ แพร์ โอนีล () เกิดวันที่ 13 กุมภาพันธ์ ค.ศ. 1965 เป็นผู้อ้างสิทธิการเป็นนายกรัฐมนตรีคนปัจจุบันของประเทศปาปัวนิวกินี เขาเป็นผู้นำพรรคสภาแห่งชาติประชาชน และเป็นตัวแทนของเขตเลือกตั้งลาลีบูแพนเจีย
ไบรอัน โอนีล ซึ่งเป็นพ่อของ ปีเตอร์ โอนีล เป็นผู้พิพากษาชาวออสเตรเลียเชื้อสายไอริช ส่วน อะแวมโบ ยารี ผู้เป็นแม่ของเขานั้น เป็นชาวปาปัวนิวกินี ซึ่งมาจากจังหวัดไฮแลนด์ใต้ และพ่อของเขาได้ย้ายไปอยู่ที่ประเทศปาปัวนิวกินีใน ค.ศ. 1949 ในฐานะที่เป็นเจ้าหน้าที่เขตรัฐบาลออสเตรเลีย มีความรู้ในภาษาทอกพิซินในฐานะตำแหน่งเจ้าหน้าที่อำเภอ ในภายหลังเขาได้ทำหน้าที่เป็นผู้พิพากษาในโกโรกา จนกระทั่งเขาเสียชีวิตใน ค.ศ. 1982
ปีเตอร์ โอนีล ได้รับการศึกษาที่โรงเรียนประถมแพนเจีย, โรงเรียนมัธยมลาลีบู และโรงเรียนมัธยมโกโรกา ภายหลังจบหลักสูตรเขาได้ศึกษาต่อที่มหาวิทยาลัยปาปัวนิวกินี และสำเร็จการศึกษาในระดับปริญญาตรีสาขาพาณิชย์และการบัญชีใน ค.ศ. 1986
เดิม ปีเตอร์ โอนีล เคยเป็นนักธุรกิจมาก่อนที่จะเข้าสู่วงการการเมือง ใน ค.ศ. 2011 เขาอาศัยอยู่ในพอร์ตมอร์สบีกับคู่สมรสพร้อมกับเด็กห้าคน ซึ่งเป็นบุตรสาวสองคน และบุตรชายสามคน โดยที่ทั้งหมดต่างได้รับการส่งเข้าศึกษาที่โรงเรียนประจำ ในประเทศออสเตรเลีย (ยกเว้นบุตรคนโตกับบุตรคนสุดท้องของเขา)
การแถลงนโยบายประจำปีต่อรัฐสภา (สหรัฐอเมริกา)
การแถลงนโยบายประจำปีต่อรัฐสภา () เป็นการรายงานประจำปีโดยประธานาธิบดีแห่งสหรัฐอเมริกาต่อรัฐสภาสหรัฐอเมริกา การแถลงนโยบายดังกล่าวไม่เพียงรายงานสถานะของชาติเท่านั้น แต่ยังให้ประธานาธิบดีร่างโครงวาระนิติบัญญัติ (ซึ่งเขาต้องการความร่วมมือจากรัฐสภา) และบุริมภาพแห่งชาติของเขา
การปฏิบัตินี้มาจากคำสั่งกำหนดต่อประธานาธิบดีในมาตรา 2 ของรัฐธรรมนูญแห่งสหรัฐอเมริกา ตามประเพณี ประธานาธิบดีแถลงนโยบายเป็นประจำทุกปี
ขณะที่การแถลงนโยบายดังกล่าวไม่จำเป็นต้องเป็นการกล่าวสุนทรพจน์ แต่ประธานาธิบดีทุกคนนับแต่วูดโรว์ วิลสันได้แปลงรายงานการแถลงนโยบายเป็นการกล่าวสุนทรพจน์ก่อนสมัยประชุมร่วมสองสภา ก่อนหน้านั้น ประธานาธิบดีส่วนใหญ่ส่งการแถลงนโยบายเป็นรายงานลายลักษณ์อักษร
นับแต่วิลสัน การแถลงนโยบายประจำปีตามปกติมีขึ้นในเดือนมกราคมก่อนสมัยประชุมร่วมสองสภาของสหรัฐอเมริกา และจัดขึ้นในห้องประชุมสภาผู้แทนราษฎรในอาคารรัฐสภาสหรัฐอเมริกา
สิ่งที่ริเริ่มขึ้นเป็นการสื่อสารระหว่างประธานาธิบดีกับรัฐสภาได้กลายมาเป็นการสื่อสารระหว่างประธานาธิบดีกับประชาชนแห่งสหรัฐอเมริกา นับแต่การประดิษฐ์วิทยุ และจากนั้นโทรทัศน์ สุนทรพจน์นี้ได้รับการกระจายเสียงสดในเครือข่ายส่วนมาก จองรายการตามกำหนด เพื่อเข้าถึงผู้ชมทางโทรทัศน์ใหญ่ที่สุด สุนทรพจน์นี้ ซึ่งเดิมมีขึ้นในช่วงกลางวัน ปัจจุบันจึงมักมีขึ้นในช่วงเย็น หลังเวลา 21.00 น. เวลาตะวันออก (UTC−05)
เช่นเดียวกัน ในช่วงทศวรรษล่าสุด ประธานาธิบดีที่เพิ่งรับตำแหน่งใหม่ ๆ อย่างเป็นทางการถูกเลือกให้กล่าวสุนทรพจน์ต่อสมัยประชุมร่วมสองสภาในช่วงไม่กี่เดือนแรกในการดำรงตำแหน่งประธานาธิบดี แต่ไม่นับว่าเป็นการแถลงนโยบายประจำปีอย่างเป็นทางการ
Salmonella
Salmonella เป็นแบคทีเรียแกรมลบรูปท่อนไม่สร้างสปอร์ที่เป็นสาเหตุของอาหารเป็นพิษที่พบได้บ่อยที่สุด และจำนวนแบคทีเรียชนิดนี้ในอาหารเพียงเล็กน้อยทำให้เกิดอาการเจ็บป่วยได้ สามารถเติบโตได้ที่อุณหภูมิในขอบเขตระหว่าง 8-45 องศาเซลเซียส ในอาหารที่มีความเป็นกรด-ด่างระหว่าง 4-9 อาหารที่มาจากสัตว์เช่นเนื้อสัตว์ดิบ/ปรุงไม่สุก หรือซากเป็ดไก่ ไข่ดิบ ผลิตภัณฑ์ที่มีไข่ดิบ นมดิบหรือนมที่ไม่ได้ผ่านการฆ่าเชื้อ และผลิตภัณฑ์จากนมเช่น เนย ไอศกรีม เนยแข็งและผักบางชนิด สามารถนำเชื้อก่อโรค "Salmonella" จากสัตว์มาสู่คนได้ การใช้น้ำที่สกปรกทางการเกษตรหรือใช้ล้างอาหารสดทำให้เกิดการปนเปื้อนได้เช่นกัน
อาการของอาหารเป็นพิษที่เกิดจาก "Salmonella" เป็นเช่นเดียวกับจุลินทรีย์ที่มาจากระบบทางเดินอาหารอื่นๆ เกี่ยวข้องกับอาการถ่ายเป็นน้ำ อาเจียน ปวดท้องและมีไข้ เฉพาะโดยการทดสอบจุลินทรีย์ในอุจจาระของคนจึงจะจำแนกเชื้อที่ก่อโรคได้ ทำให้เกิดไข้ไทฟอยด์ การติดเชื้อ "Salmonella" สามารถส่งผ่านระหว่างคน และระหว่างคนกับสัตว์ได้
พรินซ์จอร์จ (รัฐบริติชโคลัมเบีย)
พรินซ์จอร์จ () เป็นเมืองในรัฐบริติชโคลัมเบีย ประเทศแคนาดา มีประชากร 71,030 คน เป็นเมืองใหญ่ที่สุดทางตอนเหนือของรัฐบริติชโคลัมเบีย ตั้งอยู่ตรงแม่น้ำเฟรเซอร์ไหลมาบรรจบกับแม่น้ำเนชาโค เป็นสถานที่ตากอากาศในฤดูร้อน มีการแปรรูปผลไม้ และการเพาะปลูกแบบไร่นาสวนผสม
พระพุทธปฏิมาแก้วผลึก
พระพุทธปฏิมาแก้วผลึก เป็นพระพุทธรูปแก้วผลึกสีขาวใสบริสุทธิ์ ปางสมาธิ หน้าตักกว้าง 4.5 นิ้ว ศิลปะแบบเชียงแสน สร้างจากหินเขี้ยวหนุมาน เนื่องในโอกาสมหามงคลสมัยที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงครองสิริราชสมบัติ ครบ ๕๐ ปี ในปีพุทธศักราช ๒๕๓๙
ปีพุทธศักราช ๒๕๓๙ เป็นปีที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงครองสิริราชสมบัติ ครบ ๕๐ ปี จุฬาลงกรณ์มหาวิทยาลัย ได้จัดสร้างพระพุทธรูปปางสมาธิ ศิลปะแบบเชียงแสน หน้าตักกว้าง 4 นิ้ว โดยใช้หินเขี้ยวหนุมานจากประเทศจีน นำมาแกะสลักและขัดให้ใส ฐานทำด้วยงาช้าง องค์พระพุทธรูป ทรงเครื่องศิราภรณ์ ทำด้วยทองคำบุเงินไว้ภายใน ทรงสังวาลนพเก้า เบื้องบนกั้นฉัตรสามกษัตริย์ เมื่อแล้วเสร็จจุฬาลงกรณ์มหาวิทยาลัยได้ทูลเกล้าทูลกระหม่อมถวายพระพุทธรูปองค์นี้แด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในโอกาสที่ทรงครองสิริราชสมบัติ ครบ ๕๐ ปี ณ ลานพระบรมราชานุสาวรีย์สองรัชกาล จุฬาลงกรณ์มหาวิทยาลัย วันพฤหัสบดีที่ 11 กรกฎาคม พุทธศักราช 2539
พระแก้วนิลกัณฐพรพายัพ
พระแก้วนิลกัณฐพรพายัพ เป็นพระพุทธรูปแก้วเขียว ปางสมาธิ หน้าตักกว้าง 2 นิ้ว เป็นพระแก้วประจำรัชกาลที่ 7
เมื่อปีพุทธศักราช 2469 พระบาทสมเด็จพระปกเกล้าเจ้าอยู่หัวเสด็จพระราชดำเนินไปนครลำปาง นายสุก สิทธิพลเมฆ ได้ทูลเกล้าทูลกระหม่อมถวายพระพุทธรูปทำด้วยแก้วสีเขียว ปางสมาธิ หน้าตักกว้าง 2 นิ้ว แด่องค์ล้นเกล้ารัชกาลที่ 7 ซึ่งเป็นที่พอพระราชหฤทัย โปรดเกล้าฯ ให้ฉลองร่วมในงานเฉลิมพระชนมพรรษา เมื่อพุทธศักราช 2471 เป็นพระแก้วประจำรัชกาลที่ 7
รัฐคารินเทีย
คารินเทีย (; ; ) เป็นรัฐทางใต้สุดของประเทศออสเตรีย มีเมืองหลวงชื่อ คลาเกินฟวร์ท อุตสาหกรรมหลักของรัฐ คือ การท่องเที่ยว อิเล็คทรอนิกส์ วิศวกรรม การป่าไม้ และเกษตรกรรม เป็นแหล่งตากอากาศฤดูร้อน
เดิมเป็นถิ่นฐานของพวกเคลติก เป็นส่วนหนึ่งของแคว้นนอริคุมในจักรวรรดิโรมัน ชาวเยอรมันและชาวสโลวีนได้เข้ารุกราน และเป็นส่วนหนึ่งของอาณาจักรบาวาเรียในคริสต์ศตวรรษที่ 8 ปกครองโดยราชวงศ์ฮับสบูร์กใน ค.ศ. 1335 และกลายเป็นส่วนหนึ่งของราชอาณาจักรออสเตรียใน ค.ศ. 1849 ต่อมายูโกสลาเวียและอิตาลีได้เข้ายึดครองบริเวณบางส่วนของรัฐในช่วงสงครามโลกครั้งที่หนึ่ง ส่วนที่ยูโกสลาเวียยึดครองได้รับการรับรองโดยการลงประชามติใน ค.ศ. 1920 แต่บริเวณคลาเกนฟูร์ทยังคงเป็นของออสเตรีย
ลักษณะภูมิประเทศเป็นที่ราบลุ่มแม่น้ำดราวา มีทะเลสาบหลายแห่ง เช่น ทะเลสาบเวิร์ท ทะเลสาบมิลล์ชตัทท์
รัฐทีโรล
ทีโรล (, ) เป็นรัฐของประเทศออสเตรีย ตั้งอยู่ทางตะวันตกของประเทศ โดยแบ่งออกเป็นสองส่วนคือ ทีโรลเหนือ และทีโรลตะวันออก ห่างกัน 20 กิโลเมตร คั่นโดยรัฐซาลซ์บูร์ก เมืองหลวงของรัฐคือ เมืองอินส์บรุค
วงศ์เต่าทะเล
วงศ์เต่าทะเล (; ชื่อวิทยาศาสตร์: Cheloniidae) เป็นวงศ์ของเต่าในวงศ์ใหญ่ Chelonioidea หรือ เต่าทะเล ใช้ชื่อวงศ์ว่า Cheloniidae
มีกระดองที่แบนและยาว เมื่อมองจากด้านหน้าทางตรงจะเห็นเป็นรูปสามเหลี่ยม ขาคู่หน้าและหลังเปลี่ยนรูปเป็นใบพายเพื่อใช้สำหรับว่ายน้ำ โดยเฉพาะขาคู่หนาที่ยาวกว่าคู่หลัง เพราะใช้ในการเคลื่อนที่ ส่วนขาคู่หลังใช้ควบคุมทิศทางเหมือนหางเสือ การหุบขากรรไกรล่างเกิดจากการทำงานของกล้ามเนื้อที่ผ่านไปบนกระดูกโพรโอติก และขากรรไกรติดกับพื้นผิวของก้านกระดูกโพรโอติกที่อยู่ในซัยโนเวียลแคปซูล กระดูกท้องไม่มีกระดูกมีโสพลาสทรอน กระดูกพลาสทรอนที่เชื่อมต่อกับขอบนอกของกระดองหลังอาจมั่นคงหรือไม่มั่นคง ขอบนอกของกระดองหลังมีร่องที่แบ่งเป็นกระดูกชิ้นเล็กจำนวน 11 คู่ กระดูกเชิงกรานเชื่อมติดกับกระดองท้องในลักษณะยืดหยุ่นได้
เต่าทะเลจะใช้ชีวิตตลอดทั้งชีวิตอยู่ในทะเล จะขึ้นมาบนบกก็เพียงเพื่อวางไข่เท่านั้น และไม่มีพฤติกรรมผึ่งแดดเหมือนเต่าน้ำจืด อีกทั้งไม่สามารถหดหัวหรือขาเข้าไปในกระดองได้เหมือนเต่าบกหรือเต่าน้ำจืด
เต่าทะเลจะวางไข่ได้เมื่ออายุถึง 25 ปี หรือมากกว่านั้น ทุกชนิดจะวางไข่บนหาดทรายที่เงียบสงบ ปราศจากแสงสี ส่งรบกวน ในเวลากลางคืน ยกเว้นในสกุล "Lepidochelys" ที่มีพฤติกรรมวางไข่ในเวลากลางวัน เมื่อขึ้นมาบนบกจะไม่สามารถยกตัวเองให้สูงพ้นพื้นได้ ตัวเมียจะวางไข่ได้หลายครั้ง อาจถึง 2-5 ครั้ง ภายในปีเดียว แต่ปริมาณไข่จะมากที่สุดอยู่ในช่วงฤดูสืบพันธุ์
เต่าทะเลสามารถพบได้ในทะเลและมหาสมุทรทั่วโลก ยกเว้นในแถบอาร์กติกเท่านั้น ปัจจุบันพบทั้งหมด 6 ชนิด 5 สกุล
ที่ยังสืบเผ่าพันธุ์อยู่ที่สูญพันธุ์ไปแล้ว
สามเอ ไก่ย่างห้าดาวยิม
สามเอ ไก่ย่างห้าดาวยิม (เกิดวันที่ 13 ตุลาคม พ.ศ. 2526 ที่จังหวัดบุรีรัมย์; ชื่อจริง: วัชริศ จวบรัมย์; ชื่อเล่น: เอ) เป็นนักมวยไทยที่มีผลงานนานนับทศวรรษ และได้รับการกล่าวว่าเป็นนักมวยตัวอย่าง ที่ไม่เคยมีประวัติด่างพร้อยตลอดช่วงระยะเวลาที่อยู่ในวงการ รวมถึงได้รับเลือกเป็นนักมวยไทยยอดเยี่ยมแห่งปี 2554 และเป็นผู้ครองแชมป์รุ่น 122 ปอนด์สนามมวยเวทีลุมพินี ปัจจุบัน สามเอมีค่าตัวอยู่ที่ 1 แสนบาท
สามเอได้เข้าร่วมการแข่งขันมวยสากล ในวันที่ 12 กรกฎาคม พ.ศ. 2555 โดยพบกับคู่ชกชาวฟิลิปปินส์ ที่มีจัดการแข่งขันขึ้นที่จังหวัดสระบุรี วันที่ 7 ธันวาคม สามเอเข้าแข่งขันรายการศึกลุมพินีแชมเปี้ยนเกริกไกร ที่เวทีมวยลุมพินี โดยพบกับโพธิ์แก้ว ฝนจางชลบุรี และสามเอเป็นฝ่ายชนะคะแนน
สามเอเริ่มฝึกมวยไทยครั้งแรกตั้งแต่อายุ 9 ปี โดยใช้ชื่อ สามเอ ลูกหนองเพชร ในการชกครั้งแรกด้วยใจรักในมวยไทยโดยไม่มีใครบังคับ และได้รับค่าตัวในการชกครั้งแรกที่ 100 บาท เขามีครูมวยคนแรกคือ ครูทรง จวบรัมย์ เดิมเขาเคยถูกคู่ชกเข้าโจมตีแบบหนักหน่วง และชวนทะเลาะในการแข่งบ่อยครั้ง จนเขาออกอาการถอนใจ อีกทั้งเคยล้มเหลวในความรักช่วงวัยรุ่น กระทั่งสูญเสียจุดยืนไปพอสมควร แล้วในที่สุด เขาก็สามารถกลับมายืนหยัดอีกครั้งในวงการมวยไทย และเป็นนักมวยไทยที่มีความแข็งแกร่งขึ้นอย่างมากในเวลาต่อมา
สามเอได้ย้ายค่ายจาก ท.รัตนเกียรติ มาอยู่ที่ค่ายไก่ย่างห้าดาว ซึ่งเป็นค่ายมวยของ ดร.พงษ์ วิเศษไพฑูรย์ และปัจจุบันเขาได้รับการสนับสนุนจาก วิรัตน์ วชิรรัตนวงศ์ ด้วยค่าตัว 1 แสนบาทในทุกไฟท์ รวมทั้งยังได้รับการสนับสนุนจาก ดร.พงษ์ วิเศษไพฑูรย์ สำหรับกรณีที่ภายหลังจากอำลาวงการ โดยจะได้รับสิทธิในการเป็นเจ้าของร้านเซเว่น อีเลฟเว่น หนึ่งสาขา ณ ที่ใดก็ได้ตามที่เขาต้องการ ในวันที่ 4 พฤษภาคม พ.ศ. 2555 สามเอได้เข้าร่วมแข่งขันรายการศึกรวมน้ำใจวงการมวย ซึ่งเขาได้พบกับคู่ชกอย่างเป็นเอก ศิษย์หนุ่มน้อย จากการแข่งขันในครั้งนี้ สามเอเป็นฝ่ายแพ้คะแนน
ในด้านชีวิตส่วนตัว สามเอมีคู่สมรสชื่อคุณแตงโม ซึ่งเป็นบุตรสาวของ ปืนไทย ปิ่นสินชัย และมีบุตรสาวชื่อเด็กหญิงอิงค์สามเอ ได้หันมาชกมวยสากลเป็นครั้งแรกในวันที่ 12 กรกฎาคม พ.ศ. 2555 ที่จังหวัดสระบุรี ร่วมรายการเดียวกับที่โอเล่ห์ดง ซีพีเฟรชมาร์ท ป้องกันตำแหน่งแชมป์อินเตอร์เนชั่นแนล WBC ในรุ่นซูเปอร์ฟลายเวท โดยสามเอขึ้นชกในพิกัดเฟเธอร์เวท เป็นฝ่ายเอาชนะทีเคโอ คริสเตียน อาบิล่า นักมวยชาวฟิลิปปินส์ไปได้ในต้นยกที่ 4
ซึ่งการชกมวยสากลของสามเอนั้น ทางวิรัตน์ วชิรรัตนวงศ์ ผู้สนับสนุนกล่าวว่า ตั้งเป้าให้สามเอชกมวยสากลเพียง 3 ไฟต์ แล้วขึ้นชิงแชมป์โลกเลย โดยเรียกว่า "บันได 3 ขั้น" เช่นเดียวกับแสนศักดิ์ เมืองสุรินทร์ ในอดีต
ฮาเม็ด บิน ทูเวไน แห่งแซนซิบาร์
ซัยยิด ฮาเม็ด บิน ทูเวไน อัลบุสซัยด์ (Sayyid Hamad bin Thuwaini Al-Busaid) (ค.ศ. 1857 - 25 สิงหาคม ค.ศ. 1896) () เป็นสุลต่านองค์ที่ห้าแห่งแซนซิบาร์ ครองราชย์ตั้งแต่วันที่ 5 มีนาคม ค.ศ. 1893 ถึง 25 สิงหาคม ค.ศ. 1896
สุลต่านฮาเม็ดเสกสมรสกับซัยยีดาตุร์เกียะอ์ บินต์ ตุร์กิ อัลซัยด์ (Sayyida Turkia bint Turki al-Said) ผู้เป็นพระภคินี และพระราชธิดาในสุลต่านตุร์กิ บิน ซัยด์ แห่งมัสกัสและโอมาน (Turki bin Said) สุลต่านฮาเม็ดสิ้นพระชนม์อย่างกะทันหันเมื่อเวลา 11.40 น. ในวันที่ 25 สิงหาคม ค.ศ. 1896 ซึ่งอาจเป็นไปได้ว่าเกิดจากการลอบวางยาพิษโดยคาลิด บิน บาร์กาชผู้เป็นพระภาดา คาลิดได้เสวยราชย์เป็นสุลต่านองค์ใหม่และครองราชย์เพียงสามวันก่อนที่จะถูกรัฐบาลอังกฤษยึดอำนาจหลังสงครามอังกฤษ–แซนซิบาร์
เหตุแห่งสงคราม
เหตุแห่งสงคราม () เป็นสำนวนภาษาละติน หมายถึง เหตุผลสำหรับการปฏิบัติแห่งสงคราม ' หมายถึง "เหตุการณ์", "แตกแยก" หรือโดยเฉพาะอย่างยิ่งคือ "เหตุ" ขณะที่ ' แปลว่าการต่อสู้ ("แห่งสงคราม") ' นั้นต่างจาก ' ด้วย ' ถูกใช้เพื่ออ้างถึงการโจมตีหรือภัยคุกคามโดยตรงต่อประเทศชาติ และ ' อ้างถึงการโจมตีหรือภัยคุกคามอื่น พันธมิตรชาติ ประเทศที่ลงนามในสนธิสัญญาการป้องกันร่วมกัน เช่น NATO
คาลาโนโร่
คาลาโนโร่ () เป็นชื่อสัตว์ประหลาดชนิดหนึ่ง ที่อาศัยอยู่ในป่าทึบบนเกาะมาดากัสการ์ คาลาโนโร่เชื่อว่ามีลักษณะคล้ายมนุษย์ แต่มีความสูงเพียง 3 ฟุต มีขนยาวสีน้ำตาลแดง มีกรงเล็บที่แหลมคม มีพละกำลังที่มากมายเกินกว่าขนาดตัว แต่มีเท้าที่หันหลังเข้าไปด้านหลัง
คาลาโนโร่มีนิสัยที่ดุร้าย สามารถทำร้ายและฆ่ามนุษย์ได้ด้วยการใช้กรงเล็บมือที่ทรงพลังควักไส้ มีผู้อ้างว่าพบเห็นสิ่งที่เชื่อว่าเป็นคาลาโนโร่มากมาย ทั้งชาวพื้นเมืองที่บอกว่าเคยถูกคาลาโนโร่ทำร้าย และนักวิชาการชาวตะวันตก นักชีววิทยาชาวตะวันตกผู้หนึ่งอ้างว่า เขาเคยพบกับคาลาโนโร่ และเขาจึงเชื่อว่ามันไม่ใช่แค่เรื่องเล่าขานหรือตำนาน เมื่อเขาได้สำรวจป่ามาดากัสการ์ด้วยการติดตาข่ายดักนก ที่ตาข่าย เขาเห็นสัตว์อะไรบางอย่างที่สันเขา เห็นว่ามันยืนด้วยสองขาหลังเหมือนมนุษย์ แต่มีความสูงเพียง 3 ฟุตหรือ 3 ฟุตครึ่ง ขนรุงรัง ไม่ใส่เสื้อผ้า และแววตาของมันดูน่ากลัวมาก
เรื่องราวเกี่ยวกับคาลาโนโร่เป็นที่รู้จักครั้งแรกในปี ค.ศ. 1889 เมื่อสมาคมภูมิศาสตร์ของบริติชราช ได้ทำการสำรวจทั่วเกาะ แต่ก็ไม่สามารถพบตัวอย่างเลยแม้สักตัว ทั้งนี้เชื่อกันว่าคาลาโนโร่อาจเชื่อมโยงกับลีเมอร์ หรืออาย-อาย ซึ่งเป็นสัตว์เฉพาะถิ่นที่พบได้บนเกาะมาดากัสการ์นี้เท่านั้น
เขตรักษาพันธุ์สัตว์ป่าทุ่งใหญ่-ห้วยขาแข้ง
เขตรักษาพันธุ์สัตว์ป่าทุ่งใหญ่-ห้วยขาแข้ง คือแหล่งมรดกโลกทางธรรมชาติของประเทศไทย ประกอบด้วยสองเขตรักษาพันธุ์สัตว์ป่า ได้แก่ เขตรักษาพันธุ์สัตว์ป่าทุ่งใหญ่นเรศวรและเขตรักษาพันธุ์สัตว์ป่าห้วยขาแข้ง ตั้งอยู่ในจังหวัดอุทัยธานี ตากและกาญจนบุรี ทางตะวันตกของประเทศใกล้กับชายแดนประเทศพม่า ครอบคลุมพื้นที่ 622,200 เฮกตาร์ เป็นพื้นที่อนุรักษ์ที่ใหญ่ที่สุดในคาบสมุทรอินโดจีน เป็นพื้นที่ป่าที่สามารถเข้าถึงได้น้อยที่สุด และเป็นบริเวณที่รบกวนน้อยที่สุดของประเทศ โดยสัตว์เลี้ยงลูกด้วยนมขนาดใหญ่ 77% (โดยเฉพาะช้างและเสือ) นกขนาดใหญ่ 50% และ สัตว์มีกระดูกสันหลังบก 33% ที่พบในภูมิภาคสามารถพบได้ในแหล่งมรดกโลกแห่งนี้เขตรักษาพันธุ์สัตว์ป่าทุ่งใหญ่-ห้วยขาแข้งได้ขึ้นทะเบียนเป็นมรดกโลกเมื่อปี พ.ศ. 2534 ในการประชุมคณะกรรมการมรดกโลกสมัยสามัญครั้งที่ 15 ที่เมืองคาร์เทจ ประเทศตูนิเซีย โดยผ่านข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้โดยได้รับการขึ้นทะเบียนเป็นมรดกโลกพร้อมกันกับนครประวัติศาสตร์พระนครศรีอยุธยาและเมืองประวัติศาสตร์สุโขทัยและเมืองบริวาร และเป็นแหล่งมรดกโลกทางธรรมชาติแห่งแรกของประเทศไทย
ชำมะเลียง
ชำมะเลียง (; ) หรือพุมเรียง ภาคเหนือเรียกผักเต้า มะเถ้า ภาคตะวันออกเฉียงเหนือเรียกมะเกียง หวดข้าใหญ่ จังหวัดตราดเรียกโคมเรียง เป็นไม้ยืนต้นที่พบได้ทั่วประเทศไทยและเป็นพืชท้องถิ่นในเอเชียตะวันออกเฉียงใต้ ใบประกอบแบบขนนก ใบย่อยเรียวยาว มีสีเขียวตลอดทั้งปี ดอกออกเป็นช่อที่กิ่งและต้น ดอกสีม่วง ติดผลช่วงกุมภาพันธ์ถึงเมษายน ผลกลมออกเป็นช่อ เมื่ออ่อนสีม่วง รสฝาด พอแก่เปลี่ยนเป็นสีดำ รสหวานอ่อนๆ 
นิยมกินเป็นผลไม้สด ใช้แก้โรคท้องเสียในเด็ก ทำน้ำผลไม้ ยอดอ่อนใช้เป็นผักจิ้มน้ำพริก รากเป็นยาแก้ไข้ แก้ร้อนใน แก้ไข้เหนือ แก้ท้องผูก แก้ไข้สันนิบาต แก้เลือดกำเดาไหล แก้ไข้พิษ แก้ท้องเสีย แก้ไข้กาฬ ผลถ้ารับประทานมากไปทำให้ท้องผูก
เสียงฟู่ของหัวใจ
เสียงฟู่ของหัวใจ () คือเสียงหัวใจอย่างหนึ่งซึ่งเกิดจากการที่เลือดที่ไหลผ่านหัวใจมีการไหลปั่นป่วนมากพอที่จะเกิดเป็นเสียงให้ได้ยิน ส่วนใหญ่จะได้ยินได้ด้วยการฟังผ่านหูฟังเท่านั้น
เสียงฟู่ของหัวใจชนิดปกติ (functional murmur, physiologic murmur) คือเสียงฟู่ของหัวใจที่เกิดจากภาวะอื่นๆ ที่ไม่ได้เป็นผลจากความผิดปกติของโครงสร้างของหัวใจโดยตรง เสียงฟู่ของหัวใจชนิดปกตินี้ไม่บ่งบอกถึงอันตรายแต่อย่างใด (innocent murmur)
เสียงฟู่ของหัวใจอาจบ่งบอกความผิดปกติได้หลายอย่าง เช่น ภาวะลิ้นหัวใจตีบหรือรั่ว หรือมีการไหลของเลือดผ่านช่องทางที่ปกติแล้วไม่ควรมี (เช่น ผนังกั้นหัวใจมีช่องว่าง) เสียงฟู่เหล่านี้เรียกว่าเสียงฟู่ของหัวใจชนิดมีพยาธิสภาพ (pathologic murmur) ซึ่งควรได้รับการตรวจเพิ่มเติมโดยผู้เชี่ยวชาญ
เสียงฟู่ของหัวใจมักแบ่งออกตามระยะเวลาที่เกิดเสียงขึ้น ได้แก่ เสียงฟู่หัวใจช่วงหัวใจบีบตัว (systolic heart murmur) และเสียงฟู่หัวใจช่วงหัวใจคลาย (diastolic heart murmur) อย่างไรก็ตามก็มีเสียงฟู่หัวใจชนิดต่อเนื่อง (continuous murmurs) ซึ่งเป็นเสียงฟู่ที่ดังตลอดทั้งช่วงหัวใจบีบตัวและหัวใจคลาย และไม่สามารถจำแนกลงไปในสองกลุ่มนี้ได้
ถั่วคล้าทะเล
ถั่วคล้าทะเล (; ) เป็นไม้เลื้อยในพืชตระกูลถั่วที่พบในบริเวณชายหาด พบได้ทั่วไปในเขตร้อน ลำต้นทอดเลื้อยไปตามทราย ได้ไกล ลำต้นสีเขียวอมน้ำตาล แข็งและเหนียว ใบหนาและอวบน้ำ ใบประกอบแบบฝ่ามือ มีใบย่อยสามใบ โดยสองใบแรกมีก้านใบสั้น ส่วนใบที่สามจะมีก้านยาวยื่นออกไปต่างหาก ดอกแบบดอกถั่ว ดอกช่อ สีม่วงอมชมพู ติดฝัก ผลเดี่ยวเป็นฝัก เมื่ออ่อนแบนเป็นรูปสี่เหลี่ยม ปลายเฉียงไปข้างใดข้างหนึ่ง พอแก่แล้วจะพองออกเป็นก้อนเท่าจำนวนเมล็ดภายในฝัก สีกลายเป็นสีน้ำตาลเข้ม แก่ต็มที่จะแตก เมล็ดมีเยื่อสีขาวหุ้ม แต่ละฝักมีราว 3-4 เมล็ด เมล็ดสามารถแพร่กระจายไปกับกระแสน้ำได้
ลักษณะถั่วคล้าจะคล้ายผักบุ้งทะเล ต่างกันที่ใบของถั่วคล้าทะเลเป็นใบประกอบแบบนิ้วมือ มีใบย่อยสามใบ ส่วนผักบุ้งทะเลเป็นใบเดี่ยว เป็นพืชที่ทนเค็มและชอบดินทราย
โรงเรียนแสลงโทนพิทยาคม
โรงเรียนแสลงโทนพิทยาคม เป็นโรงเรียนมัธยมศึกษาขนาดกลางในบุรีรัมย์ 
ประเภทสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการฯพณฯสุขวิช รังสิตพล ประกาศจัดตั้งเมื่อ 8 พฤษภาคม 2540 ในขณะดำรงตำแหน่งรัฐมนตรีว่าการกระทรวงศึกษาธิการ
โรงเรียนแสลงโทนพพิทยาคม สังกัดกองการมัธยมศึกษา กรมสามัญศึกษา ประกาศจัดตั้ง เมื่อวันที่ 8 พฤษภาคม 2540 โดยฯพณฯสุขวิช รังสิตพล รัฐมนตรีว่าการกระทรวงศึกษาธิการในขณะนั้น ตั้งอยู่ริม ถนนบุรีรัมย์-ประโคนชัย หมู่ที่ 1 ตำบลแสลงโทน อำเภอประโคนชัย จังหวัดบุรีรัมย์ มีเนื้อทีประมาณ 60 ไร่เป็นที่ดินสาธารณประโยชน์โคกเบาะดอน เปิดทำการสอนครั้งแรกเมื่อ พ.ศ. 2537 เป็นโรงเรียนสาขาโรงเรียนพลับพลาชัยพิทยาคม เปิดสอนระดับมัธยมศึกษาตอนต้น (ม.1-2-3) ในโครงการขยายโอกาสทางการศึกษา โดยโรงเรียนพลับพลาชัยพิทยาคม แต่งตั้งนายมุนินทร์ หลอมประโคน ผู้ช่วยผู้อำนวยการโรงเรียน ทำหน้าที่ดูแลประสานงานโรงเรียนสาขาแห่งนี้
เทศบาลตำบลแสลงโทน
เทศบาลตำบลแสลงโทน เป็นเทศบาลตำบลแห่งหนึ่งในจังหวัดบุรีรัมย์ อยู่ทางด้านทิศเหนือของอำเภอประโคนชัย ได้มีการยกฐานะมาจากองค์การบริหารส่วนตำบลแสลงโทน
ตำบลแสลงโทน เป็นตำบลหนึ่งในอำเภอประโคนชัย ประชากรอยู่กันเป็นกลุ่ม ตั้งขึ้นเมื่อ 29 กันยายน 2513 ต่อมาตำบลแสลงโทน ได้รับการยกฐานะจากองค์การบริหารส่วนตำบลเป็นเทศบาลตำบลในวันที่ 18 กรกฎาคม 2551
ลักษณะภูมิประเทศโดยทั่วไปมีลักษณะพื้นที่เป็นที่ราบสูงโดยอยู่สูงกว่าระดับน้ำทะเลประมาณ 150 – 180 เมตร สภาพพื้นที่ส่วนใหญ่ใช้ประโยชน์ทางด้านเกษตรกรรมตั้งอยู่ห่างจากที่ว่าการอำเภอประโคนชัย ไปทางทิศเหนือประมาณ 19 กิโลเมตร มีพื้นที่ประมาณ 36.45 ตารางกิโลเมตรการคมนาคม 
การคมนาคมติดต่อระหว่างตำบลและหมู่บ้านใช้การคมนาคมทางบกโดยทางรถยนต์เป็นหลักในการติดต่อและขนส่งผลิตผลทางการเกษตร โดยมีเส้นทางที่สำคัญ ดังนี้
โทรคมนาคม 
แม้การให้บริการโทรศัพท์พื้นฐานยังไม่ทั่วถึงแต่จากการที่ประชาชนใช้โทรศัพท์เคลื่อนที่กันอย่างแพร่หลาย และเครือข่ายครอบคลุมพื้นที่ทั้งตำบล ทำให้การติดต่อสื่อสารทางโทรศัพท์ เป็นไปอย่างสะดวกรวดเร็ว
การไฟฟ้า
อยู่ใกล้ตัวเมืองและมีสำนักงานการไฟฟ้าส่วนภูมิภาคอำเภอประโคนชัยตั้งอยู่ในพื้นที่ทำให้สามารถให้บริการไฟฟ้าได้ครอบคลุมแทบทุกหลังคาเรือน
สภาพดินส่วนใหญ่เป็นดินชุดร้อยเอ็ด ดินบางส่วนเป็นดินชุดโคราช และดินชุดสตึก
พื้นที่เทศบาลตำบลแสลงโทน มีลักษณะผสมผสานระหว่างสภาพสังคมเมืองและชนบทประกอบกับมีพื้นที่ติดกับเขตอำเภอเมืองบุรีรัมย์ จึงมีความเจริญเติบโตและการขยายตัวทางเศรษฐกิจในอัตราสูง ซึ่งความเจริญเติบโตดังกล่าวหากไม่มีมาตรการควบคุมที่ถูกต้องย่อมจะส่งผลกระทบต่อคุณภาพชีวิตของประชาชนได้
ราษฎรส่วนใหญ่ประมาณร้อยละ 70 ประกอบอาชีพเกษตรกรรมทำนาข้าว แต่โดยศักยภาพด้านพื้นที่ที่อยู่ชานเมืองติดต่อกับเขตตัวเมืองบุรีรัมย์ ซึ่งเป็นศูนย์กลางความเจริญของจังหวัดทำให้การขยายตัวด้านอุตสาหกรรม พาณิชยกรรมและการบริการเป็นไปอย่างรวดเร็ว
มีห้างสรรพสินค้า จำนวน 1 แห่ง
เทศบาลตำบลแสลงโทน มีประชากรตามสำเนาทะเบียนบ้านทั้งสิ้น 6,118 คน แยกเป็นชาย 3,129 คน หญิง 2,989 คน จำนวน 1,698 หลังคาเรือน ราษฎรส่วนใหญ่ร้อยละ 98 นับถือศาสนาพุทธ ร้อยละ 1 นับถือศาสนาคริสต์ และศาสนาอื่นร้อยละ 1 มีศาสนสถานที่สำคัญ ดังนี้
สถานศึกษา จำนวน 3 แห่ง ประกอบด้วย
ประกอบด้วย 7 หมู่บ้าน ได้แก่
คำสาปทิปเปคานู
คำสาปทิปเปคานู () ใช้อธิบายการที่ประธานาธิบดีสหรัฐอเมริกาผู้ได้รับเลือกตั้งหรือได้รับเลือกตั้งกลับมาอีกสมัยในปีที่หารด้วยยี่สิบลงตัว ถึงแก่อสัญกรรมในตำแหน่งสม่ำเสมอ
ทรงเจ้าหญิง
ทรงเจ้าหญิง หรือ ฮิเมะคัต (; ) เป็นทรงผมซึ่งทำเป็นปอยข้างแก้ม (sidelock) หรือข้างหู (earlock) ประกอบหน้าม้า (fringe) ส่วนที่เหลือไว้ยาว แล้วยืดหรือรีดให้ตรงทั้งหมด
ผมทรงนี้ได้ชื่อว่า "ทรงเจ้าหญิง" ด้วยเชื่อกันว่า มีทรงผมของกุลสตรีญี่ปุ่นสมัยเฮอังเป็นต้นแบบ ทุกวันนี้ ทรงเจ้าหญิงได้รับความนิยมเป็นอันมากทั้งในโลกจริงและในโลกอะนิเมะ
เพื่อคงรูปทรงไว้ ผู้ที่มิได้มีผมตรงโดยธรรมชาติจำจะต้องเอาใจใส่ผมทรงนี้เป็นอันมาก ต้องสละเวลาแต่งปอยข้างและหน้าม้าเป็นอาจิณ และจำเป็นอย่างยิ่งที่จะต้องยืดผมให้ตรงด้วยสารเคมีและความร้อนเพื่อเปลี่ยนโครงสร้างผมไปชั่วระยะหนึ่ง หรือไม่ก็รีดผมให้ตรงด้วยเครื่องรีดเป็นประจำ เพราะผมที่มิได้ตรงตามธรรมชาติจะกลับคืนสภาพเดิมเมื่อชื้นเหงื่อเป็นต้น นอกจากนี้ ผู้ที่ไม่พึงใจจะรอให้ผมยาว อาศัยผมเทียมต่อเสริมผมจริงก็มี
ปัจจุบัน นิยมกันว่า ไว้ทรงเจ้าหญิงแล้วดู "สง่า สูงศักดิ์ และอ่อนวัยราวเด็กหญิง" ("elegant, regal, and girly") วัฒนธรรมย่อยกอทิกโลลิตา (Gothic Lolita) มักพึงใจในทรงเจ้าหญิง โดยเฉพาะอย่างยิ่ง กลุ่มกอทิกโลลิตาแบบหรู (Elegant Gothic Lolita) นิยมทรงนี้มากกว่าทรงอื่น ๆ ที่ทำเป็นลอน เพราะเห็นว่า ทรงลอนเหล่านั้นทำให้ผมเสียระยะยาว
ตัวละครหลาย ๆ ตัวในอะนิเมะ ซึ่งมีบุคลิกภาพแบบ "คุณหนู" (; young lady) กล่าวคือ ดูเป็นกุลสตรี เรียบร้อย โก้เก๋ หรือสูงศักดิ์ มักไว้ผมทรงเจ้าหญิง เป็นต้นว่า มิโอะ อากิยามะ (Mio Akiyama) จาก "เค-อง! (K-On!) " และ คิเคียว (Kikyo) จาก "อินุยาฉะ เทพอสูรจิ้งจอกเงิน (Inuyasha) " ที่ไว้ทรงเดียวกัน โดยมีปอยเรี่ยหู, ขณะที่ ไอ เอ็นมะ (Ai Enma) จาก "สัญญามรณะ ธิดาอเวจี (Hell Girl) " ไว้ปอยระดับแก้ม และผมม้าคลุมถึงคิ้ว
บางที ก็มีผู้คนไว้ทรงเจ้าหญิงประกอบทรงดังโงะ (odango) ไม่ว่าจะเกล้าผมเป็นมวยหรือเป็นจุกก็ดี และจะมวยหรือจุกเดียวหรือมากกว่าก็ดี ตัวละครที่ไว้ทรงทำนองนี้ ได้แก่ ยูกิ มิอากะ (Yuki Miaka) จาก "พลิกตำนานมาพบรัก (Fushigi Yūgi) " ซึ่งไว้สองมวย และ มิยู (Miyu) จาก "สวย ดุ กัด (Vampire Princess Miyu) " ซึ่งไว้มวยเดียว เป็นต้น ขณะที่หลายคนนิยมรวบเป็นทวินเทลส์ (twin tails) แล้วผูกริบบิน เรียก "สึนเดะเระทวินเทลส์" (Tsundere twin tails) ดังที่ตัวละคร คางามิ ฮิรากิ (Kagami Hiiragi) จาก "ลักกี☆สตาร์ (Lucky☆Star) " ไว้
อนึ่ง ทรงเจ้าหญิงแบบตัดสั้นก็มี นับเป็นรูปแบบหนึ่งของทรงมหาดเล็ก (pageboy) และที่ไว้แต่หน้าม้าและปอยข้าง ส่วนด้านหลังตัดจนสั้นติดต้นคอก็มีเช่นกัน ตัวละครที่ไว้เช่นนี้ มี ฮอนดะ คิคุ (Honda Kiku) จาก "พลังอักษะ เฮตาเลีย (Hetalia: Axis Powers) " เป็นอาทิ
โดยปรกติและตามรูปแบบดั้งเดิมแล้ว ผมทรงเจ้าหญิงมักทำตรง แต่สมัยหลัง ทำเป็นลอนก็มี เรียกว่า "ลอนเจ้าหญิง" (Princess Curls) ซึ่งกำลังได้รับความนิยมทั้งในโลกจริงและในตัวละครอะนิเมะแนวสูงศักดิ์
ชิบุยะเค
ชิบุยะเค () เป็นแนวเพลงย่อยของเจป็อปเกิดขึ้นที่ย่านชิบุยะในเมืองโตเกียว เป็นแนวที่รวมดนตรี อีเลกโทรป็อป แจ๊ส ป็อป เข้าด้วยกัน โดยมีศิลปินชิบุยะเคอิยุคแรกอย่าง Flipper's Guitar และ Pizzicato Five
สถานีรถไฟนิปโปริ
สถานีรถไฟนิปโปริ () เป็นสถานีชุมทางรถไฟสำคัญในแขวงอารากาวะ กรุงโตเกียว ประเทศญี่ปุ่น เปิดบริการครั้งแรกสำหรับรถไฟเจอาร์ตะวันออกเมื่อวันที่ 1 เมษายน ค.ศ. 1905 และสำหรับรถไฟฟ้าเคเซเมื่อวันที่ 19 ธันวาคม ค.ศ. 1931
ปัจจุบันกำลังปรับปรุงขยายเพื่อการเชื่อมต่อกับสายนิปโปริ-โทเนริ ของบริษัทรถไฟโตเอ
ซิตีฮันเตอร์ (ละครโทรทัศน์)
ซิตีฮันเตอร์ (; ) เป็นละครโทรทัศน์แนวแอ็คชันตลกจากเกาหลีใต้ นำแสดงโดย อี มิน-โฮ, พัก มิน-ย็อง, อี จุน-ฮย็อก และอี กวาง-ซู โดนจัดฉายรอบปฐมทัศน์ในวันที่ 25 พฤษภาคม ค.ศ. 2011 ที่เอสบีเอส และสิ้นสุดการออกอากาศ ณ วันที่ 28 กรกฎาคม ค.ศ. 2011 การจัดฉายได้รับการตอบรับเป็นอันดับหนึ่งในการจัดฉายที่เกาหลี กับการให้คะแนน 19.9% ตลอดจนได้รับความนิยมไปทั่วทั้งเอเชีย และมีฉากการถ่ายทำในประเทศไทยโดยเนื้อหาอ้างถึงสามเหลี่ยมทองคำ ละครเรื่องนี้อิงมาจากมังงะญี่ปุ่น "ซิตี้ฮันเตอร์" ที่เขียนและแต่งโดย ซึกาสะ โฮโจ
เป็นเรื่องราวของ อี ยุน-ซ็อง ชายหนุ่มผู้ชอบทำทะเล้นกับหญิงสาว ซึ่งเป็นอดีตซีไอเอที่ผันตัวมาเป็นนักสืบ และได้ร่วมงานกับ คิม นานา ซึ่งเป็นหญิงสาวที่ อี ยุน-ซ็อง ชอบใจ ส่งผลให้เกิดเหตุการณ์ทะลึ่งทะเล้นมากมายในการทำงานร่วมกัน แต่เขาก็ไม่ได้ทิ้งความเฉียบขาดในหน้าที่ของนักสืบแม้แต่น้อย
พระนางอินซ็อง
พระมเหสีอินซอง (1515-1577) ประสูติเมื่อปี ค.ศ. 1515 เป็นพระมเหสีใน พระเจ้าอินจง แต่ดำรงตำแหน่งได้ปีเดียวเพราะพระสวามีสวรรคตในปี ค.ศ. 1545 หลังจากนั้นก็ทรงใช้พระชนม์ชีพที่เหลืออย่างสุขสบายก่อนจะสิ้นพระชนม์ในปี ค.ศ. 1577 ขณะพระชนม์ได้ 62 พรรษา
พระสนมอึยพิน แห่งตระกูลซอง
พระสนมอึยบิน ตระกูลซอง (의빈 성씨,宜嬪 成氏, 1753-1786) เป็นพระสนมเอกในพระเจ้าจองโจ เป็นพระสนมตระกูลซองแห่งชางนยอง เดิมเป็นนางในตำหนักของพระสนมฮวาบิน ตระกูลยุน แห่งนัมวอน
พระสนมอึยบิน ประสูติเมื่อ 8 กรกฎาคม ค.ศ.1753 เป็นธิดาของซองยุนอู และได้เข้าวังเพื่อเป็นนางในตั้งแต่ทรงพระเยาว์ ใน ค.ศ.1782 วันที่ 26 เดือน 8 ได้รับแต่งตั้งเป็นซองซังกุงนางในถวายตัวแก่พระเจ้าจองโจและในปีเดียวกันในวันที่ 7 เดือน 9 ตรงกับวันที่ 13 ตุลาคมพระนางก็ประสูติพระโอรสองค์แรกแก่พระเจ้าจองโจ จึงได้รับการถวายพระอิสริยยศเป็นพระสนมขั้นโซยงในวันที่ 26 เดือน 12 และพระนางก็ได้รับพระอิสริยยศเป็นพระสนมชั้นเอกคือ พระสนมอึยบิน ในวันที่ 19 เดือน 2 ปี ค.ศ.1783 พระโอรสคือองค์วอนจาก็ได้รับสถาปนาเป็นองค์รัชทายาทเมื่อวันที่ 2 เดือน 7 ตรงกับวันที่ 17 สิงหาคม ค.ศ.1784 พระนามว่าองค์ชายรัชทายาทมุนฮโยหลังจากนั้นเพียง 2 เดือนก็มีพระประสูติกาลพระธิดาพระองค์ใหญ่
ในปี ค.ศ.1786 วันที่ 11 เดือน 5 ตรงกับวันที่ 6 มิถุนายนองค์ชายรัชทายาทมุนฮโยสิ้นพระชนม์ และไม่กี่เดือนต่อมา พระสนมอึยบินก็สิ้นพระชนม์ตามหลังมีประสูติกาลในเดือน 9 วันที่ 14 ตรงกับวันที่ 4 พฤศจิกายนรวมพระชนมายุเพียง 33 พรรษา
ผู้ใช้ (ระบบ)
ผู้ใช้ของระบบ หมายถึงบุคคลที่มีปฏิกิริยาโต้ตอบกับระบบ เพื่อทำให้เกิดการดำเนินการ หรือเพื่อใช้การทำงานให้เป็นประโยชน์
ผู้ใช้ที่มีสิทธิ์เปลี่ยนแปลงพฤติกรรมของระบบมักจะเรียกว่า ผู้ดำเนินการหรือผู้ปฏิบัติการ (operater, op) ส่วนผู้ใช้ที่จำเป็นต้องเกี่ยวข้องกับระบบแต่ไม่ได้ดำเนินการบางครั้งเรียกว่า ผู้ชม (audience)
ตัวอย่างเช่น เมื่อคนขับรถ (ผู้ดำเนินการของรถยนต์) บีบแตรเพื่อเตือนคนเดินถนน ดังนั้นคนขับรถคือผู้ดำเนินการของการบีบแตร และคนเดินถนนคือผู้ชมของการบีบแตร
อีกตัวอย่างหนึ่งเช่น ผู้ใช้หลายประเภทในกระดานอิเล็กทรอนิกส์ หรือในการพาณิชย์อิเล็กทรอนิกส์ เป็นผู้ดำเนินการโฆษณาข้อความ ดังนั้นผู้ชมของการโฆษณาก็คือผู้ที่อ่านข้อความนั้น เป็นต้น
ผู้ใช้ของระบบมีความหมายแตกต่างจากผู้ใช้ในทางคอมพิวเตอร์ กล่าวคือ ผู้ใช้ในทางคอมพิวเตอร์หมายถึงส่วนหนึ่งของซอฟต์แวร์เรียกว่า ตัวแทน (agent) ซึ่งจำเป็นต้องใช้งานอีกส่วนหนึ่งของซอฟต์แวร์เพื่อการดำเนินการ ศัพท์ดังกล่าวเป็นการดำเนินการทางคอมพิวเตอร์ทั่วไป ซึ่งนำไปใช้ในกิจกรรมประจำวันต่าง ๆ (ทางคอมพิวเตอร์) ของมนุษย์
ผู้ใช้ของระบบมีความหมายเดียวกับผู้ใช้ขั้นปลาย (end user) ซึ่งเป็นคำที่แนะนำโดยนักพัฒนาซอฟต์แวร์ เพื่อแยกแยะ "ผู้ใช้ที่ไม่สมเหตุสมผล" ออกจากกลุ่มของพวกเขา
ในมุมมองด้านผลิตภัณฑ์ ลูกค้าของระบบไม่เหมือนกับผู้ใช้ของระบบ กล่าวคือ ลูกค้ามักจะเป็นองค์การและผู้ใช้ก็จะหมายถึงลูกจ้างขององค์การนั้น สิ่งนี้สามารถบอกเป็นนัยได้ว่า ในกรณีที่เกิดความสูญเสียอย่างมีนัยสำคัญเนื่องจากความผิดพลาดจากการใช้งาน ลูกค้าจะสืบค้นว่าผู้ใช้คนใดจะเป็นผู้รับผิดชอบต่อความสูญเสียนั้น
ฮวัง ฮี
ฮวัง ฮี ( ;1363-1452) เกิดเมื่อปี ค.ศ. 1363 เป็นขุนนางที่รับใช้ถึง 2 ราชวงศ์และได้เป็นอัครมหาเสนาบดีในรัชกาล พระเจ้าเซจงมหาราช เมื่อปี ค.ศ. 1431 ก่อนจะวางมือเมื่อปี ค.ศ. 1449 โดยเป็นอัครมหาเสนาบดีที่ดำรงตำแหน่งยาวนานที่สุดถึง 18 ปี ถึงแก่อสัญกรรมเมื่อปี ค.ศ. 1452 ขณะอายุได้ 89 ปี
สปาย vs. สปาย (วิดีโอเกม พ.ศ. 2548)
สปาย vs. สปาย () เป็นวิดีโอเกมที่ได้รับการพัฒนาโดยวิเชียสไซเคิลซอฟต์แวร์ จัดจำหน่ายโดยโกลบอลสตาร์ซอฟต์แวร์ และอิงมาจากการ์ตูนที่มีอยู่ในนิตยสารแมด กับความคลั่งไคล้ในการ์ตูนช่วงคริสต์ทศวรรษ 1960 เกมมีการปรากฏตัวของสองสายลับ ("แบล็ค" กับ "ไวท์") ในโหมดเนื้อเรื่องที่ไม่ซ้ำกัน กับสองโหมดเกมอื่น ("โมเดิร์น" และ "คลาสสิก") และโหมดผู้เล่นหลายคนที่เพิ่มได้ถึง 4 ผู้เล่น
ในโหมดผู้เล่นคนเดียวนี้ผู้เล่นสามารถเลือกระหว่างสายลับแบล็คหรือสายลับไวท์ได้ ในการพิชิตภารกิจที่หลากหลายที่เต็มไปด้วยปริศนากับบรรดาศัตรู, รวมถึงการสอดแนมศัตรู (ทั้งหมดต่างมีระบบปัญยาประดิษฐ์ควบคุมอยู่) เรื่องราวที่ได้รับการพัฒนาดูเหมือนกับส่วนขยายของตอนในการ์ตูนยุค '60 ด้วยการปรับแต่งให้ทันสมัย ทางเลือกของสายลับไม่แตกต่างเท่าใดนัก โดยผู้เล่นจะได้รับอาวุธหรืออุปกรณ์แบบเดียวกันในแต่ละการศึก ในทำนองเดียวกันนี้ยังมีภารกิจที่เหมือนกันในแต่ละเส้นทาง
โหมดนี้สามารถเล่นคนเดียวหรือจะเล่นหลายคนก็ได้ โดยจุดมุ่งหมายของโหมดเหล่านี้คือการรวบรวมสิ่งประดิษฐ์จาก 4 ตู้นิรภัยที่ปรากฏบนแผนที่ (และกระเป๋าเอกสารในโหมดคลาสสิกที่ได้บรรจุไอเท็มต่างๆไว้ทั้งหมด)
ในโหมดนี้ จะมีสายลับใหม่สองสีที่ได้รับการแนะนำเข้ามา ซึ่งได้แก่ เรด และ บลู สายลับเหล่านี้เป็นตัวละครปัญญาประดิษฐ์ควบคุม กับอีก 2 ผู้เล่น หรือจะเล่นในแบบ 3 หรือ 4 ผู้เล่นก็ได้
เว็บไซต์เกมแรงกิงส์ให้คะแนนตอบรับ "สปาย vs. สปาย" ที่ค่า 54.79% สำหรับระบบเอ็กซ์บ็อกซ์ และ 39.57% สำหรับระบบเพลย์สเตชัน 2 ส่วนเว็บไซต์เกมสปอทให้คะแนนที่ 4.3 คะแนน สำหรับระบบเอ็กซ์บ็อกซ์ ในขณะที่เว็บไซต์เมต้าคริติคให้คะแนนที่ 53 คะแนน ในระบบเอ็กซ์บ็อกซ์ และ 38 คะแนน ในระบบเพลย์สเตชัน 2
พระแก้วเชียงแสน
พระแก้วเชียงแสน เป็นพระพุทธรูปแก้วผลึกใส ศิลปะแบบล้านนารุ่นหลัง ราวพุทธศตวรรษที่ 20 หน้าตักกว้าง 6.2 เซนติเมตร สูง 9.15 เซนติเมตร (ไม่รวมฐาน) โดยมีความสำคัญคือเป็นพระแก้วประจำรัชกาลที่ 4
พระแก้วเชียงแสนเป็นพระพุทธรูปศิลปะแบบล้านนารุ่นหลังราวพุทธศตวรรษที่ 19-20 ขนาดหน้าตักกว้าง 6.2 เซนติเมตร สูงเฉพาะองค์พระ 9.15 เซนติเมตร สูงจากฐานถึงพระรัศมี 15.6 เซนติเมตร สูงจากฐานถึงยอดฉัตร 29.3 เซนติเมตร วัสดุแก้วผลึกใส ฉัตรและฐานเป็นทองคำบุพลอยลงยาราชาวดี
พระแก้วเชียงแสนเป็นพระแก้วประจำรัชกาลพระบาทสมเด็จพระจอมเกล้าเจ้าอยู่หัวเป็นพระพุทธรูปประทับนั่งแบบวีราสนะแสดงธยานะมุทรา โดยพระหัตถ์ขวาซ้อนเหนือพระหัตถ์ซ้าย พระพุทธรูปมีพระพักตร์ค่อนข้างกลม พระนลาฏค่อนข้างกว้าง พระขนงโก่ง พระเนตรเหลือบต่ำ พระนาสิกโด่งพระโอษฐ์เรียว พระกรรณยาวพระเศียรประดับด้วยครอบพระเศียรทองคำเม็ดพระศกประดับอัญมณีกับทั้งพระเกตุมาลาเป็นเปลวแหลม องค์พระพุทธรูปครองอุตราสงค์เรียบห่มเฉียงเปิดพระอังสาขวามีสังฆาฏิพาดบนพระอังสาซ้ายยาวจรดพระนาภี อุตราสงค์เรียบไม่มีริ้วเหมือนกับอุตราสงค์ที่ครองอยู่ นอกจากนี้องค์พระพุทธรูปยังทรงสังวาลทองประดับอัญมณีเฉวียงพระอังสาซ้ายอีกด้วย พระพุทธรูปประทับนั่งเหนือฐานปัทมาสน์อันประกอบด้วยแนวกลีบบัวหงายซ้อนกันสองแนวเหนือฐานแข้งสิงห์และผ้าทิพย์ล้วนจำหลักลายกับทั้งประดับอัญมณีหลากสีเป็นเครื่องประดับ พระพุทธรูปองค์นี้มีฉัตรทองคำลายฉลุ 5 ชั้นกางกั้นอยู่เบื้องบนประกอบ
พระบาทสมเด็จพระจอมเกล้าเจ้าอยู่หัวทรงยึดถือพระแก้วเชียงแสนเป็นพระแก้วประจำรัชกาล ดังที่พระบาทสมเด็จพระจุลจอมเกล้าเจ้าอยู่หัวทรงพระราชดำรัสว่า จากพระราชดำรัสข้างต้นจึงสรุปได้ว่าพระแก้วประจำรัชกาลพระบาทสมเด็จพระจอมเกล้าเจ้าอยู่หัว คือ พระแก้วเชียงแสนพระองค์นี้
สีน้ำ ชวนชมศิลป์วิจิตรใต้ร่มโพธฺ์ทอง
พระพุทธปฏิมาในพระบรมมหาราชวัง
พระนาคสวาดิเรือนแก้ว
พระนากสวาดิเรือนแก้ว เป็นพระรัตนปฏิมาจำลอง สลักจากหยกสีเขียว ศิลปะราวสมัยพุทธศตวรรษที่ 21 และถือเป็นพระแก้วประจำรัชกาลที่ 3
ในปี พ.ศ. 2368 ซึ่งตรงกับสมัยรัชกาลพระบาทสมเด็จพระนั่งเกล้าเจ้าอยู่หัว เกิดสงครามต่อต้านอำนาจสยามโดยสมเด็จพระเจ้าอนุวงศ์ขึ้นที่นครเวียงจันทน์ จึงได้มีรับสั่งให้พระยาราชสุภาวดี (สิงห์ สิงหเสนี) เป็นแม่ทัพหน้ายกไปปราบปรามบรรดาหัวเมืองลาวและนครเวียงจันทน์ ภายหลังจากที่ปราบปรามสำเร็จพระยาราชสุภาวดี (สิงห์ สิงหเสนี) ก็ได้กระทำการยึดเอาสมบัติล้ำค่าของหัวเมืองลาวและนครเวียงจันทน์ อัญเชิญพระพุทธรูปที่มีชื่อเสียงโด่งดังมาจากเมืองเวียงจันทน์หลายองค์ ได้แก่ พระบาง(อัญเชิญลงมาเป็นครั้งที่สอง) พระแทรกคำ พระฉันสมอ พระเสริม พระสุก พระใส พระแก่นจันทน์ พระเงินหล่อ พระเงินบุ พระสรงน้ำ รวมถึงพระพุทธรูปศิลาเขียวด้วย โดยผลแห่งความดีความชอบในครั้งนี้พระบาทสมเด็จพระนั่งเกล้าเจ้าอยู่หัว โปรดเกล้าฯ ให้ดำรงตำแหน่งเป็นเจ้าพระยาราชสุภาวดีว่าที่สมุหนายก ต่อมาภายหลังพระบาทสมเด็จพระนั่งเกล้าเจ้าอยู่หัวทรงสร้างเรือนแก้วทองคำลงยาราชาวดีถวายพระพุทธรูปศิลาเขียว และทรงถวายพระนามว่า พระนากสวาดิเรือนแก้ว ถือว่าเป็นพระแก้วประจำรัชกาลพระบาทสมเด็จพระนั่งเกล้าเจ้าอยู่หัว
นพคุณ รัฐผไท
นายนพคุณ รัฐผไท (เกิด 1 มกราคม พ.ศ. 2491) สมาชิกสภาผู้แทนราษฎรจังหวัดเชียงใหม่ เขต 8 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคเพื่อไทย
นพคุณ รัฐผไท เกิดเมื่อวันที่ 1 มกราคม พ.ศ. 2491 เป็นบุตรของนายเพียว และนางศรีพรรณ วงศ์ตระกูล มีพี่น้อง 7 คน สำเร็จการศึกษาระดับปริญญาตรี รัฐศาสตร์บัณฑิต มหาวิทยาลัยธรรมศาสตร์ และปริญญาโท รัฐศาสตร์มหาบัณฑิต มหาวิทยาลัยธรรมศาสตร์ สมรสกับนางนงนภัส มีบุตร 2 คน
อดีตรับราชการสังกัดกระทรวงมหาดไทยในตำแหน่งนายอำเภออำเภอสันป่าตอง และอำเภอสารภี จังหวัดเชียงใหม่ ได้รับเลือกตั้งเป็นครั้งแรกในปี พ.ศ. 2544 สังกัดพรรคไทยรักไทย โดยเอาชนะนางอำนวยพร สรรพตานนท์ จากพรรคประชาธิปัตย์ และนายบุญช่วย ภู่จีนาพันธุ์ อดีต ส.ส. 3 สมัย จากพรรคชาติพัฒนา และได้รับเลือกตั้งติดต่อกันมาอีก 3 ครั้งโดยไม่เคยสอบตก
นพคุณ รัฐผไท ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
แม็ก มิลเลอร์
มัลคอล์ม แม็กคอร์มิก () หรือรู้จักกันในนามของ แม็ก มิลเลอร์ () (เดิมใช้ชื่อว่า อีซีแม็ก ()) เกิดเมื่อวันที่ 19 มกราคม ค.ศ. 1992 เป็นแร็ปเปอร์อเมริกัน จากเมืองพิตส์เบิร์ก รัฐเพนซิลเวเนีย เขาเซ็นสัญญากับค่ายรอสทรัมเรเคิดส์ และออกอัลบั้มชุดแรกชื่อ Best Day Ever เมื่อวันที่ 11 มีนาคม ค.ศ. 2011 แม็ก มิลเลอร์ เสียชีวิตด้วยวัยเพียง 26 ปี เมื่อวันที่ 7 กันยายน 2018 เวลา 11.51 น. ตามเวลาท้องถิ่นสหรัฐอเมริกา ในบ้านพักของตน
- อัลบั้ม Blue Slide Park เปิดตัวอันดับ 1 บนชาร์ต บิลบอร์ด(Billboard)ตั้งแต่สัปดาห์แรก และยอดขายอัลบั้มดังกล่าวยังสูงถึง 144,000 อัลบั้ม ในช่วงเดือนพฤศจิกายน ค.ศ. 2011
- เพลง The Way Ariana Grande featuring Mac Miller ติดอันดับ 9 ชาร์ต บิลบอร์ด(Billboard) หลังจากเปิดตัวเพลง 3 เดือน และคงอยู่ในบิลบอร์ดชาร์ตถึง 26 สัปดาห์ด้วยกัน ในช่วงเดือนมิถุนายน ค.ศ. 2013